
Časť I. 
Všeobecné ustanovenia 
Školský poriadok vydáva riaditeľka Spojenej materskej školy, Benkova 17, Nitra, v zmysle § 153 zákona č. 245/2008 Z. z. o výchove a vzdelávaní, Zákona č. 321/2025 Z. z. o školskej správe a o zmene a doplnení niektorých zákonov, v zmysle vyhlášky č. 341/2023 , ktorou sa mení a dopĺňa vyhláška č. 541/2021 Z. z. o materskej škole, Zákona č. 355/2007 o verejnom zdravotníctve, Vyhlášky č. 330/2009 o zariadení školského stravovania, Pracovného poriadku pre pedagogických a ostatných pracovníkov škôl a školských zariadení s prihliadnutím na špecifické podmienky Materskej školy, Benkova 17, Nitra . 
Časť II. 
2. Práva a povinnosti detí a ich zákonných zástupcov v spojenej materskej škole, pravidlá vzájomných vzťahov s pedagogickými zamestnancami a ďalšími zamestnancami MŠ 
v súlade § 144 školského zákona: 
Dieťa má právo na: 
• rovnoprávny prístup ku vzdelávaniu, 
• bezplatné vzdelanie v materskej škole pre deti plniace povinné predprimárne vzdelávanie, 
• vzdelanie v štátnom jazyku a v materinskom jazyku v rozsahu ustanovenom v školskom zákone, 
• individuálny prístup rešpektujúci jeho schopnosti a možnosti , nadanie a zdravotný stav v rozsahu ustanovenom zákonom, 
• úctu k jeho vierovyznaniu, svetonázoru, národnostnej a etnickej príslušnosti, 
• poskytovanie poradenstva a služieb spojených s výchovou a vzdelávaním, 
• výchovu a vzdelávanie v bezpečnom a hygienicky vyhovujúcom prostredí, 
[bookmark: _Hlk195264360]• organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny, 
• úctu k svojej osobe a na zabezpečenie ochrany proti fyzickému, psychickému a sexuálnemu násiliu, 
• právo na informácie týkajúce sa jeho osoby a jeho výchovno-vzdelávacích výsledkov. 
Deťom cudzincov s povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky. 

Dieťa je povinné: 
• neobmedzovať svojím konaním práva ostatných osôb zúčastňujúcich sa na výchove a vzdelávaní, 
• dodržiavať školský poriadok materskej školy a ďalšie vnútorné predpisy školy, 
• chrániť pred poškodením majetok materskej školy a majetok, ktorý využíva na výchovu a vzdelávanie, 
• pravidelne sa zúčastňovať na výchove a vzdelávaní a riadne sa vzdelávať, 
• konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní, 
• ctiť si ľudskú dôstojnosť svojich spolužiakov a zamestnancov materskej školy, 
• rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi. 
Zákonný zástupca dieťaťa má právo: 
▪ právo vybrať pre svoje dieťa školu, ktorá poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti, 
• žiadať, aby sa v rámci výchovy a vzdelávania v materskej škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona, 
• oboznámiť sa so vzdelávacím programom materskej školy a školským poriadkom, 
[bookmark: _Hlk195264382][bookmark: _Hlk195264230]• byť informovaný o výchovno-vzdelávacích výsledkoch svojho dieťaťa, 
• na poskytnutie poradenských služieb vo výchove a vzdelávaní svojho dieťaťa, 
• zúčastňovať sa na výchove a vzdelávaní po predchádzajúcom súhlase riaditeľky materskej školy, 
• vyjadrovať sa k vzdelávaciemu programu materskej školy prostredníctvom orgánov školskej samosprávy. 
Zákonný zástupca dieťaťa je povinný: 
• vytvoriť pre dieťa podmienky na prípravu na výchovu a vzdelávanie, 
• dodržiavať podmienky predprimárneho vzdelávania dieťaťa určené školským poriadkom, 
• pri zápise dieťaťa do SMŠ oboznámiť riaditeľku so závažnými zdravotnými problémami, nezamlčať skutočnosti o zdravotnom stave dieťaťa, o jeho problémoch v správaní sa a ďalších závažných skutočnostiach, ktoré by mohli narušiť vzdelávanie detí v triede. 
• osobitne zdôrazňujeme, na povinnosť zákonných zástupcov informovať materskú školu o zmene zdravotnej spôsobilosti ich dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania. 
• s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, 
• odovzdať dieťa pani učiteľke osobne, nenechávať deti bez dozoru v šatni samé a odísť z SMŠ, ani inému rodičovi na starosť, deti nesmú samé prísť do SMŠ, 
• dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby, 
• nahradiť škodu, ktorú dieťa úmyselne zavinilo, 
• prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom, 
• prevziať dieťa v primeranom stave, nesmie byť pod vplyvom omamných látok, drog a alkoholických látok, 
• v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti o dieťa, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately, 
• dodržiavať zákaz fajčenia v priestoroch materskej školy a školského dvora, 
• ak je neprítomnosť dieťaťa v materskej škole dlhšia ako 30 po sebe nasledujúcich dní, je zákonný zástupca povinný riaditeľke oznámiť dôvod neprítomnosti písomne a pri opätovnom nástupe predložiť vyhlásenie o bezinfekčnosti prostredia, 
▪pravidelne mesačne uhrádzať príspevky v zmysle Všeobecne záväzného nariadenia mesta Nitry č.8/2019 o určení príspevkov od zákonných zástupcov detí na čiastočnú úhradu výdavkov v materských školách v súlade s § 28 ods. 3 školského zákona za pobyt dieťaťa v spojenej materskej škole zriadenej mestom Nitra, 
• zákonný zástupca je povinný rešpektovať, že počas pobytu v spojenej materskej škole dieťaťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy), 
• zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy, 
• zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom, 
• zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti spojenej materskej školy a riadenia spojenej materskej školy, 
• v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa (odporúča sa vyžiadať od zákonných kontakty na viac osôb, ktoré by mohli v prípade tejto situácie prevziať dieťaťa); ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov. Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba. 
• poskytnúť MŠ podpísané Čestné vyhlásenie pre zber údajov v zmysle § 7 ods.4, §7a ods.1 písm.b/, ods.4 a 5 písm. a,b,c,d zákona č. 325 /2012 Z. z., ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov. 

PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI A ĎALŠÍMI ZAMESTNANCAMI ŠKOLY 
V zmysle Zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov, pedagogický zamestnanec, pri výkone pedagogickej činnosti nad rámec základných práv a povinností, v súčinnosti s medzinárodnými zmluvami a dohovormi, ktorými je Slovenská republika viazaná, má právo na: 

1. Zabezpečenie podmienok potrebných na výkon svojich práv a povinností najmä na svoju ochranu pred násilím zo strany detí, zákonných zástupcov a iných osôb. 
2.Ochranu pred sociálno-patologickými prejavmi v správaní vedúcich pedagogických zamestnancov, vedúcich odborných zamestnancov, ďalších zamestnancov, zriaďovateľa, zákonných zástupcov, iných fyzických osôb alebo právnických osôb. 
3. Ochranu pred neodborným zasahovaním do výkonu pedagogickej činnosti. 
4. Účasť na riadení školy prostredníctvom členstva alebo volených zástupcov v poradných, metodických a samosprávnych orgánov materskej školy. 
5. Predkladanie návrhu na skvalitnenie výchovy a vzdelávania, školského vzdelávacieho programu. 
6. Výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód. 
7. Profesijný rozvoj. 
8. Objektívne hodnotenie a odmeňovanie výkonu pedagogickej činnosti. 
Materská škola bude dbať:
• na napĺňanie práv a povinností zákonných zástupcov, t. j. počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu práv a povinností zákonných zástupcov k dieťaťu (napr. každý zákonný zástupca má právo priviesť dieťa do materskej školy aj ho z nej vyzdvihnúť), 
[bookmark: _Hlk195264412]• na zachovávanie neutrality, t. j. pedagogickí zamestnanci materskej školy počas prebiehajúceho konania o úprave výkonu práv a povinností zákonných zástupcov k dieťaťu budú zachovávať neutralitu vo svojich postojoch a vyjadreniach týkajúcich sa dieťaťa a v prípade potreby poskytnú nezaujaté, vecné a objektívne stanovisko len súdu, alebo inému relevantnému úradu, ak si ho od materskej školy písomne vyžiada, obsah tohto písomného stanoviska neposkytnú žiadnemu z dotknutých zákonných zástupcov (na žiadosť ani jedného zo zákonných zástupcov sa neposkytne hodnotiace stanovisko), 
• na rešpektovanie, v prípade narušených vzťahov medzi zákonnými zástupcami, len rozhodnutia súdu alebo predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, 
• v prípade zverenia dieťaťa právoplatným rozhodnutím súdu do osobnej starostlivosti len jednému zo zákonných zástupcov, ktorý zastupuje dieťa v bežných veciach, bude materská škola riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach (napr. zabezpečenie krúžkovej činnosti atď.) zastupovať, 
• Zákonní zástupcovia dieťaťa, ako i ostatní rodinní príslušníci sú povinní rešpektovať, že počas pobytu dieťaťa v SMŠ nesmú narúšať výchovno-vzdelávací proces náhodnými návštevami dieťaťa v SMŠ, pretože tým narúšajú i psychickú pohodu dieťaťa i ostatných detí v triede. Učiteľka je povinná takéto návštevy odmietnuť a nahlásiť túto skutočnosť riaditeľke SMŠ, 
• riešiť situácie, ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti, 
• priestory spojenej materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje, 
• priestory spojenej materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody. 
• Výkon práv a povinností vyplývajúcich zo školského zákona musí byť v súlade s dobrými mravmi, a že nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 

2.1 Pobyt dieťaťa v spojenej materskej škole 
Podľa § 24 ods. 6 zákona č. 355/2007 Z. z. v materskej škole môže byť umiestnené len dieťa, ktoré: 
a) je zdravotne spôsobilé na pobyt v kolektíve, 
b) neprejavuje príznaky prenosného ochorenia, 
c) nemá nariadené karanténne opatrenia. 
• Dochádzka dieťaťa do SMŠ má byť, pokiaľ tomu nebránia zdravotný stav dieťaťa a nepredvídané rodinné okolnosti, pravidelná. 
• Zákonný zástupca privádza dieťa do MŠ spravidla do 8.00 hod., a prevezme ho spravidla po 15.00 hod., najneskôr do 16.30 hod. 
• Pobyt dieťaťa v SMŠ je do 16.30 hod. , ak rodič opakovane poruší dohodnutú dĺžku pobytu dieťaťa bude písomne vyzvaný na nápravu, pokiaľ sa tak nestane riaditeľka má právo oznámiť danú skutočnosť Úradu práce, sociálnych vecí a rodiny. 
• Spôsob dochádzky a spôsob jeho stravovania dohodne zákonný zástupca s riaditeľkou alebo triednou učiteľkou SMŠ. 
• V prípade dochádzky dieťaťa v priebehu dňa dohodne zákonný zástupca čas jeho príchodu a spôsob stravovania tak, aby nenarušil priebeh činností ostatných detí. 
• Prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie do SMŠ. Ak dieťa v SMŠ počas dňa ochorie, pedagogický zamestnanec zabezpečí jeho izoláciu od ostatných detí a informuje zákonného zástupcu dieťaťa. 
• Dôvod a predpokladaný čas neprítomnosti dieťaťa oznámi zákonný zástupca materskej škole. Ak je neprítomnosť dlhšia ako 30 po sebe nasledujúcich dní, oznámi zákonný zástupca riaditeľke dôvod neprítomnosti písomne, pričom pri opätovnom nástupe dieťaťa do SMŠ predloží písomné vyhlásenie o bezinfekčnosti. 
Učiteľky v MŠ nemôžu podávať deťom žiadne lieky či liečivá.

3. VYMEDZENIE PRIJÍMANIA DETÍ NA PREDPRIMÁRNE VZDELÁVANIE 

Pri prijímaní detí do spojenej materskej školy sa musia dodržiavať princípy: 
- rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. c) školského zákona], 
- inkluzívneho vzdelávania [§ 3 písm. d) školského zákona] a 
- zákazu akýchkoľvek foriem diskriminácie a obzvlášť segregácie [§ 3 písm. e) školského zákona]. 
Na predprimárne vzdelávanie sa prijímajú deti podľa § 59 a 59a školského zákona, deti od troch rokov veku, výnimočne možno prijať dieťa od dovŕšenia dvoch rokov veku. Z právnych predpisov nevyplýva možnosť prijatia dieťaťa mladšieho ako dva roky do materskej školy zaradenej v sieti, a to bez ohľadu na jej zriaďovateľa alebo právnu subjektivitu. Riaditeľ materskej školy nesmie pri prijímaní uprednostniť deti mladšie ako tri roky pred prijatím starších detí.
Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie. Právo na prijatie na predprimárne vzdelávanie od školského roku 2025/2026 má už aj dieťa, ktoré dovŕši tri roky veku do 31. augusta 2025. Právo na prijatie na predprimárne vzdelávanie sa uplatňuje podaním žiadosti o prijatie dieťaťa na predprimárne vzdelávanie od 1. mája  do 31. mája príslušného kalendárneho roka.

3.1. Písomná žiadosť zákonného zástupcu o prijatie dieťaťa do spojenej materskej školy a potvrdenie o zdravotnej spôsobilosti dieťaťa 
Prihlasovanie detí do materských škôl prebieha spravidla v termíne od 1. mája do 31. mája. Podanie prihlášky (žiadosti) realizujú zákonní zástupcovia elektronicky prostredníctvom portálu eprihlášky na materské školy MŠVVaM SR alebo v listinnej podobe priamo riaditeľstvu vybranej MŠ  https://eprihlasky.iedu.sk/Pomoc-a-podpora/Materske-skoly
 	Materské školy získavajú a spracúvajú na účely výchovy a vzdelávania a aktivít v čase mimo vyučovania len osobné údaje ustanovené v § 11 ods. 6 školského zákona a osobné údaje zákonných zástupcoch dieťaťa podľa § 157 ods. 3 písm. b) prvého bodu školského zákona.
Zákonný zástupca dieťaťa alebo zástupca zariadenia (ďalej len „zákonný zástupca“) spolu so žiadosťou predkladá aj potvrdenie o zdravotnej spôsobilosti dieťaťa od všeobecného lekára pre deti a dorast, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti“). Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie: 
- v „bežnej“ materskej škole, 
- v  triede pre deti so zdravotným znevýhodnením „bežnej“ materskej školy.
Neabsolvovanie povinných očkovaní nie je dôvodom na neprijatie dieťaťa do materskej školy. 
Dieťa je do MŠ prijaté len vtedy, ak riaditeľka materskej školy vydá rozhodnutie o: 
- prijatí dieťaťa do materskej školy alebo 
- prijatí dieťaťa do materskej školy, v ktorom určí adaptačný pobyt alebo diagnostický pobyt. 
Kompetenciu rozhodovať o prijímaní detí do materskej školy má riaditeľka MŠ podľa § 37 ods. 1 písm. a) zákona č. 321/2025 Z. z. a to bez ohľadu na zriaďovateľa a právnu formu. 
Riaditeľka MŠ rozhoduje podľa Správneho poriadku, takže dieťa je „reálne“ prijaté na predprimárne vzdelávanie až po nadobudnutí právoplatnosti rozhodnutia o prijatí. 
Riaditeľka materskej školy podľa § 37 ods. 1 zákona č. 321/2025dátumu stanove Z. z. rozhoduje o: 
a) prijatí dieťaťa do materskej školy, 
b) prijatí dieťaťa do materskej školy s určením adaptačného pobytu alebo na diagnostického pobytu, 
c) prijatí dieťaťa prestupom, 
d) prerušení dochádzky dieťaťa do materskej školy, 
e) oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie, 
f) povolení individuálneho vzdelávania dieťaťa, ak ide o povinné predprimárne vzdelávanie, 
g) pokračovaní plnenia povinného predprimárneho vzdelávania, 
h) predčasnom skončení predprimárneho vzdelávania, ak nejde o povinné predprimárne vzdelávanie. 
 Rozhodnutia podľa Správneho poriadku 
Správny poriadok sa vzťahuje na konanie, v ktorom v oblasti verejnej správy riaditeľka materskej školy rozhoduje o právach, právom chránených záujmoch alebo povinnostiach fyzických osôb a právnických osôb, ak osobitný zákon neustanovuje inak. 
V nadväznosti na rozhodovanie podľa správneho poriadku je potrebné postupovať v správnom konaní podľa príslušných ustanovení tohto právneho predpisu. 
Z uvedeného právneho predpisu poukazujeme najmä na: 
- doručovaní do vlastných rúk a do elektronickej schránky (§ 24 až 25a Správneho poriadku), 
- rozhodnutí a náležitostiach rozhodnutia (§ 46 a 47 Správneho poriadku), 
- lehotách na rozhodnutie (§ 49 Správneho poriadku), 
- oznámení rozhodnutia (§ 51 Správneho poriadku), 
- právoplatnosti a vykonateľnosti rozhodnutia (§ 52 Správneho poriadku), 
- odvolacom konaní, vrátane procesu autoremedúry (§ 53 až 61 Správneho poriadku), 
- obnove konania (§ 62 až 64 Správneho poriadku), 
- preskúmaní rozhodnutia mimo odvolacieho konania (§ 65 až 68 Správneho poriadku). 
Riadime sa príslušnými právnymi predpismi: 
• zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len „zákon o e-Governmente“) 
• aktuálna novela zákona o e-Governmente – účinná od 01.08.2019 
• vyhláška ÚPVII č. 85/2018 Z. z. ktorou sa ustanovujú podrobnosti o spôsobe vyhotovenia a náležitostiach listinného rovnopisu elektronického úradného dokumentu . 
„Listinným rovnopisom elektronického úradného dokumentu je vyhotovenie elektronického úradného dokumentu, vrátane jeho príloh, v listinnej podobe vrátane identifikácie toho, kto elektronický úradný dokument autorizoval a informácie o spôsobe autorizácie a čase autorizácie.“ 
• Ustanovenia o listinnom rovnopise stanovujú orgánom verejnej moci povinnosť v prípade zistenia neaktivovanej elektronickej schránky adresáta vyhotoviť listinný rovnopis spolu s doložkou o autorizácii, ktorá nahrádza vlastnoručný podpis a odtlačok pečiatky na listinnom vyhotovení a takto vyhotovený listinný rovnopis spolu s doložkou o autorizácii doručiť adresátovi prostredníctvom poštového podniku. 
Ak sa prijíma dieťa k začiatku školského roka, písomné rozhodnutie o prijatí alebo neprijatí dieťaťa do materskej školy vydá riaditeľka do dátumu stanoveného v príslušnom kalendárnom roku MŠVVaV SR, ktorý predchádza školskému roku, v ktorom sa má predprimárne vzdelávanie dieťaťa začať, v závislosti od aktuálnych kapacitných možností materskej školy. 
Rozhodnutie o prijatí dieťaťa do materskej školy alebo rozhodnutie o neprijatí dieťaťa do materskej školy je vždy výsledkom konania o žiadosti (eprihláška)zákonného zástupcu o prijatie dieťaťa na predprimárne vzdelávanie. 
Dieťa sa neprijíma do materskej školy opakovane každý školský rok. Prijatie dieťaťa platí až do času, kým nezačne plniť povinnú školskú dochádzku v základnej škole, alebo pokým zákonný zástupca písomne neoznámi riaditeľke materskej školy, že dieťa nebude navštevovať danú materskú školu, alebo dovtedy, kým riaditeľka materskej školy z dôvodu opakovaného porušovania školského poriadku nerozhodne o predčasnom skončení predprimárneho vzdelávania, ak nejde o povinné predprimárne vzdelávanie. 
O počte prijatých a neprijatých detí riaditeľka písomne informuje zriaďovateľa. 


3.1.1 Čas prijímania detí na predprimárne vzdelávanie 
Do materskej školy sa deti prijímajú priebežne alebo pre nasledujúci školský rok. Priebežne, počas školského roka, sa deti prijímajú vtedy, ak je v materskej škole voľná kapacita. 
Písomné rozhodnutie o prijatí dieťaťa počas školského roka vydá riaditeľka do 30 dní odo dňa podania žiadosti. 

3.1.2 Termín a miesto podávania žiadosti 
Miesto a čas podávania žiadostí pre nasledujúci školský rok zverejní riaditeľka po dohode so zriaďovateľom na budove materskej školy, na web stránke MŠ a inom dostupnom mieste 
spravidla od 1. mája do 31. mája. Riaditeľka spolu s miestom a termínom zverejní aj podmienky prijímania detí do materskej školy. 
Obvyklým miestom podávania žiadostí, ak zákonný zástupca zvolí formu osobného doručenia žiadosti a nie niektorú z foriem uvedených v časti 1.4, je priestor vyčlenený v materskej škole; spravidla je to priestor riaditeľne. V čase určenom na zápis príde zákonný zástupca spolu so svojím dieťaťom. 

3.1.3 Podmienky prijímania 
Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 až 12 školského zákona. 
V prvom rade musí riaditeľka materskej školy dodržiavať podmienky prijímania detí ustanovené v § 59 ods. 1 a 2 školského zákona, ktoré možno nazvať „zákonnými podmienkami“. 
Na predprimárne vzdelávanie: 
- sa prednostne prijímajú deti, pre ktoré je plnenie predprimárneho vzdelávania povinné, 
- následne deti, ktoré majú právo na prednostné prijatie na predprimárne vzdelávanie, 
- výnimočne možno do materskej školy prijať dieťa po dovŕšení 2 rokov veku, ak sú vytvorené vhodné materiálne, personálne a iné potrebné podmienky ( dieťa má základné hygienické a sebaobslužné návyky). 
Okrem týchto zákonných podmienok riaditeľka materskej školy určí ostatné podmienky prijímania a po prerokovaní s pedagogickou radou školy zverejní na vstupoch do pavilónov A a B a web. stránke. 
Zároveň podľa § 59 ods. 2 školského zákona sa do spádovej materskej školy prednostne prijímajú na povinné predprimárne vzdelávanie : 
- deti s trvalým pobytom v obci, 
- deti umiestnené v zariadení na základe rozhodnutia súdu . 
Ostatné podmienky prijímania detí do materskej školy nesmú byť v rozpore s právnymi predpismi a nesmú byť diskriminujúce a obmedzujúce práva dieťaťa alebo zákonných zástupcov. Ostatné podmienky určujú, aký „kľúč“ riaditeľka zvolí pri prijímaní ostatných detí, po prijatí všetkých detí, pre ktoré je predprimárne vzdelávanie povinné, ak je po ich prijatí v danej materskej škole ešte voľná kapacita. 

3.1.4 Najvyšší počet detí v triede 
Najvyšší počet detí v triede materskej školy je ustanovený v § 28 ods. 9 školského zákona 

a) 18 v triede pre deti vo veku dva roky až tri roky, 
b) 20 v triede pre deti vo veku tri roky až štyri roky, 
c) 21 v triede pre deti vo veku štyri roky až päť rokov, 
d) 22 v triede pre deti vo veku päť rokov až šesť rokov, 
e) 21 v triede pre deti vo veku dva roky až šesť rokov. 

3.1.5 Prijatie vyššieho počtu detí 
Prijatie vyššieho počtu detí na triedu, ako je určené v § 28 ods. 9 školského zákona, je ustanovené len ako možnosť, nie ako povinnosť riaditeľky materskej školy. 
Riaditeľka materskej školy môže prijať vyšší počet detí do triedy len o tri deti, čo je zárukou, že sa do konkrétnych tried neprijme neobmedzene vysoký počet detí. 
Riaditeľka materskej školy môže o prijatí vyššieho počtu detí rozhodnúť iba v prípadoch ustanovených v § 28 ods. 10 školského zákona: 
a) pri zmene trvalého pobytu dieťaťa – aby sa umožnilo pri presťahovaní sa rodiny počas školského roku zabezpečiť najmä plnenie povinného predprimárneho vzdelávania v materskej škole aj v mieste nového bydliska, 
b) pri zvýšenom záujme zákonných zástupcov detí o výchovu a vzdelávanie v materskej škole – najmä vo vzťahu k deťom, pre ktoré je predprimárne vzdelávanie povinné. 
Riaditeľka materskej školy má podľa § 24 ods. 4 zákona č. 355/2007 Z. z. povinnosť vypracovať prevádzkový poriadok. 
V nadväznosti na § 24 ods. 4 zákona č. 355/2007 Z. z. sa v § 9 vyhlášky Ministerstva zdravotníctva Slovenskej republiky č. 75/2023 Z. z. o podrobnostiach o požiadavkách na zariadenia pre deti a mládež (ďalej len „vyhláška MZ SR č. 75/2023 Z. z.“) ustanovuje, ktoré náležitosti musí obsahovať každý prevádzkový poriadok, ktorý schvaľuje príslušný regionálny úrad verejného zdravotníctva (ďalej len „RÚVZ“). 
Súčasťou prevádzkového poriadku musí byť aj informácia o kapacite materskej školy. 
V prípade, ak riaditeľka materskej školy z dôvodov uvedených v § 28 ods. 10 školského zákona plánuje prijatie vyššieho počtu detí ako je uvedené v § 28 ods. 9 školského zákona, a tento počet by bol iný, ako je uvedený v prevádzkovom poriadku, pred prijatím vyššieho počtu detí musí riaditeľka materskej školy vypracovať dodatok k prevádzkovému poriadku a predložiť ho na schválenie príslušnému RÚVZ. 
Aj v prípade, ak je príslušným RÚVZ určená kapacita priestorov materskej školy vyššia, v žiadnej triede materskej školy nesmie byť počet detí vyšší ako je uvedené v § 28 ods. 9 školského zákona. 
Ak ale určí príslušný RÚVZ z hygienického hľadiska nižší počet detí v materskej škole, môže byť v jednotlivých triedach len ten počet detí, ktorý vyplýva zo záverov príslušného RÚVZ. 

Riaditeľ spojenej materskej školy je povinný rozhodnúť o každej podanej žiadosti podľa Správneho poriadku.
Podľa § 144a školského zákona na podaniach týkajúcich sa výchovy a vzdelávania, o ktorých sa rozhoduje v správnom konaní, teda aj na žiadosti, sa vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak: 
- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu), 
- jeden z rodičov nie je schopný zo zdravotných dôvodov sa podpísať (spôsob preukázania 
uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára rodiča, ktorý nie je schopný sa podpísať) alebo 
- vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením ). 
Rozhodnutia, ktoré sa týkajú výchovy a vzdelávania, vydané podľa Správneho poriadku sa doručujú obom zákonným zástupcom dieťaťa alebo neplnoletého žiaka. Ak je v podaní uvedená doručovacia adresa len jedného zákonného zástupcu, nepovažuje sa to za nedostatok podania. Ak je v podaní uvedená doručovacia adresa len jedného zákonného zástupcu, riaditeľ školy nie je povinný druhú doručovaciu adresu zisťovať a rozhodnutie sa doručuje len na známu doručovaciu adresu. Ak majú obaja zákonní zástupcovia rôznu doručovaciu adresu, rozhodnutie sa doručuje každému zákonnému zástupcovi osobitne.
- Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy . 
Ak ani jednému zo zákonných zástupcov nebol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, riaditeľ materskej školy doručuje rozhodnutie obidvom zákonným zástupcom dieťaťa. Ak majú zákonní zástupcovia rovnakú doručovaciu adresu, školský zákon neustanovuje povinnosť doručovania rozhodnutia osobitne. Môže ísť o spoločné doručenie vydaných rozhodnutí na jednu doručovaciu adresu.

3.2 Žiadosť zákonného zástupcu dieťaťa so zdravotným znevýhodnením a dieťaťa s nadaním 

Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom so zdravotným znevýhodnením, zákonný zástupca k žiadosti priloží: 
- potvrdenie o zdravotnej spôsobilosti dieťaťa od všeobecného lekára pre deti a dorast, 
- vyjadrenie príslušného zariadenia poradenstva a prevencie a - odporučenie všeobecného lekára pre deti a dorast. 
Z vyjadrenia príslušného zariadenia poradenstva a prevencie, ako aj z odporučenia všeobecného lekára pre deti a dorast musí byť jednoznačné, či má byť toto dieťa prijaté: 
- do „bežnej“ materskej školy a zaradené do triedy spolu s ostatnými deťmi,  
- do „bežnej“ materskej školy a zaradené do  triedy  pre deti so zdravotným znevýhodnením alebo do materskej školy pre deti so zdravotným znevýhodnením. 
Na účely podľa § 24 ods. 6 zákona č. 355/2007 Z. z. sú „predškolskými zariadeniami“ aj materské školy zaradené v sieti, a to bez ohľadu na ich zriaďovateľa. Toto odporučenie môže byť aj súčasťou potvrdenia o zdravotnej spôsobilosti. 
Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom s nadaním, zákonný zástupca k žiadosti priloží: 
- potvrdenie o zdravotnej spôsobilosti dieťaťa od všeobecného lekára pre deti a dorast aj 
- vyjadrenie príslušného zariadenia poradenstva a prevencie.

3.3 Spôsob podania žiadosti 

Zákonný zástupca môže podať žiadosť: 
- osobne, 
- poštou alebo kuriérom na adresu materskej školy, 
- elektronická prihláška (E-prihlášky), 
- e-mailom odoslaním podpísaného naskenovaného tlačiva. 
Podľa § 59 ods. 6 školského zákona môže zákonný zástupca materskej škole doručiť žiadosť aj prostredníctvom: 
a) elektronického podania doručeného do elektronickej schránky materskej školy alebo 
b) elektronického dokumentu, ktorý je autorizovaný kvalifikovaným elektronickým podpisom. 

3.4 Počet podaných žiadostí 

Počet žiadostí podaných zákonným zástupcom nie je obmedzený a zákonný zástupca môže podať žiadosť aj do viacerých materských škôl. 
Ak je dieťa na základe žiadosti prijaté do niektorej z nich, zákonný zástupca musí o tom upovedomiť ostatné materské školy, do ktorých tiež podal žiadosť o prijatie svojho dieťaťa. 
Vzhľadom na kapacitné možnosti materskej školy, nie všetky deti, ktorých zákonní zástupcovia o to požiadajú, bude možné prijať. 
Ak materská škola z kapacitných dôvodov nemôže prijať všetky deti, ktorých zákonní zástupcovia o prijatie do materskej školy žiadajú, riaditeľka vydá rozhodnutie o neprijatí do materskej školy podľa § 37 ods. 1 písm.a) zákona č. 321/2025 Z. z. 

3.5 Prijatie prestupom 
Zákonný zástupca podáva žiadosť o prijatie dieťaťa do materskej školy prestupom papierovou formou. Ak je dieťa prijaté na predprimárne vzdelávanie v niektorej materskej škole zaradenej v sieti, môže byť na základe písomnej žiadosti zákonného zástupcu prijaté prestupom do inej materskej školy zaradenej v sieti. Prijatie prestupom sa vzťahuje na všetky deti bez výnimky, teda aj na deti, pre ktoré je predprimárne vzdelávanie povinné. 
Riaditeľka MŠ, do ktorej požiada o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 37 ods. 1 písm. c), d) zákona č. 321/2025 Z. z. 
Rozhodnutie o prijatí dieťaťa prestupom nie je rozhodnutím o prijatí dieťaťa do MŠ, lebo sa nerozhoduje o prijatí dieťaťa na predprimárne vzdelávanie, ale o možnosti plniť predprimárne vzdelávanie v inej materskej škole, ktorú pre svoje dieťa vybral jeho zákonný zástupca. 
Ak je dieťa do materskej školy prijaté prestupom: 
- riaditeľka MŠ, ktorá dieťa prijala prestupom, je povinná bez zbytočného odkladu zaslať kópiu rozhodnutia o prijatí dieťaťa prestupom riaditeľke materskej školy, z ktorej dieťa prestúpilo, 
- riaditeľka materskej školy, z ktorej dieťa prestúpilo, je povinná: 
· do 15 dní od doručenia kópie rozhodnutia o prijatí prestupom zaslať riaditeľke materskej školy, do ktorej bolo dieťa prijaté prestupom, kópiu osobného spisu dieťaťa a 
· nahlásiť túto zmenu do Centrálneho registra detí, žiakov a poslucháčov (ďalej len „centrálny register"). 
K žiadosti o prijatie dieťaťa prestupom zákonný zástupca predkladá potvrdenie o zdravotnej spôsobilosti dieťaťa.
Ak sa prestupom prijíma dieťa so zdravotným znevýhodnením, k žiadosti o prijatie dieťaťa prestupom zákonný zástupca prikladá vyjadrenie príslušného zariadenia poradenstva a prevencie a odporučenie všeobecného lekára pre deti a dorast. 
Ak sa prestupom prijíma dieťa s nadaním, k žiadosti o prijatie dieťaťa prestupom zákonný zástupca prikladá vyjadrenie príslušného zariadenia poradenstva a prevencie. 
3.6 Vyhlásenie o bezinfekčnosti prostredia 

Na rozdiel od potvrdenia o zdravotnej spôsobilosti, ktoré zákonný zástupca predkladá spolu so žiadosťou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa do MŠ, a to: 
- pred prvým vstupom dieťaťa do materskej školy a 
- vždy po neprítomnosti dieťaťa v materskej škole dlhšej ako 5 kalendárnych dní. 
Vyhlásenie o bezinfekčnosti podľa § 24 ods. 8 zákona č. 355/2007 Z. z. nesmie byť staršie ako jeden deň. Tlačivo nájde zákonný zástupca na web stránke MŠ / Dokumenty/ a v šatniach každej triedy MŠ alebo cez edupage. 
3.7  Zanechanie vzdelávania ak nejde o povinné predprimárne vzdelávanie (§28d ods.3 až 5 školského zákona)

Ak nejde o dieťa, pre ktoré je predprimárne vzdelávanie povinné, zákonný zástupca dieťaťa sa môže rozhodnúť, či už z objektívnych alebo subjektívnych dôvodov, že dieťa zanechá predprimárne vzdelávanie. Túto skutočnosť musí oznámiť písomne riaditeľke materskej školy.
Dieťa prestane byť dieťaťom danej materskej školy dňom: 
- ktorý nasleduje po dni, keď riaditeľke materskej školy bolo doručené písomné oznámenie o zanechaní vzdelávania alebo 
- dňom uvedeným v písomnom oznámení o zanechaní vzdelávania, najskôr však 
- ktorý nasleduje po dni, keď bolo doručené. 
Ak sa stane, že zákonný zástupca neoznámi (písomne, ani inak) riaditeľke materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30. dňa od jeho poslednej účasti na predprimárnom vzdelávaní prestáva byť dieťaťom príslušnej materskej školy; o tejto skutočnosti urobí riaditeľka materskej školy záznam v osobnom spise a osobný spis dieťaťa uzavrie. 
O zanechaní predprimárneho vzdelávania riaditeľka materskej školy nevydáva žiadne rozhodnutie, nahlási to do centrálneho registra. 

3.8 Adaptačný pobyt alebo diagnostický pobyt dieťaťa v SMŠ 

Riaditeľka materskej školy vo vzťahu k adaptačnému a diagnostickému pobytu môže: 
- vydať rozhodnutie o prijatí dieťaťa do MŠ podľa § 37 ods. 1 písm. b) zákona č. 321/2025 Z. z. s určením adaptačného pobytu alebo diagnostického pobytu. 

Adaptačný pobyt sa vzťahuje najmä na deti, u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu (nemusí ísť len o deti napr. 3-ročné, lebo častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych). 
Aj počas adaptačného pobytu môže dieťa navštevovať materskú školu na celodennú výchovu a vzdelávanie, a to za predpokladu: 
- že tomu predchádzala buď postupná adaptácia alebo 
- dieťa si rýchlo „zvyklo“ na materskú školu. 
V § 6 ods. 1 vyhlášky MŠVVaŠ SR č. 541/2021 Z. z. o materskej škole v znení vyhlášky Ministerstva školstva, vedy, výskumu a športu Slovenskej republiky č. 341/2023 Z. z. „Ak má dieťa určený adaptačný pobyt, zákonný zástupca ho privádza do MŠ na čas dohodnutý s riaditeľkou MŠ. O dĺžke a forme pobytu sa rozhodne s prihliadnutím na individuálne osobitosti dieťaťa. 
Predpokladom úspešného zvládnutia adaptačného pobytu je spolupráca zákonných zástupcov s pedagogickými zamestnancami materskej školy, ale aj úzka spolupráca všetkých zamestnancov materskej školy navzájom. Ak je proces adaptácie úspešný , môže byť ukončený aj skôr a dieťa môže chodiť do materskej školy na celodennú výchovu a vzdelávanie. V prípade zníženej adaptačnej schopnosti dieťaťa a v záujme jeho zdravého vývinu môže riaditeľka materskej školy podľa § 37 ods. 1 písm. e) zákona č. 321/2025 Z. z., po predchádzajúcom ústnom alebo písomnom upozornení na túto možnosť, rozhodnúť o prerušení dochádzky dieťaťa do materskej školy, aj v čase pred uplynutím adaptačného alebo diagnostického pobytu, len ak nepôjde o dieťa, pre ktoré je predprimárne vzdelávanie povinné. 
Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať. 
Diagnostický pobyt sa vzťahuje na deti, ktoré majú zariadením výchovného poradenstva a prevencie určený diagnostický pobyt a diagnostikované ŠVVP na účel rozhodnutia o ďalšej forme jeho vzdelávania. 
Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. 
Ak materská škola pri prijímaní vie, že prijíma dieťa so ŠVVP, riaditeľka materskej školy prijme dieťa len na diagnostický pobyt podľa § 37 ods. 1 písm. b) zákona č. 321/2025 Z. z. 
Predĺženie diagnostického pobytu“ podľa právnych predpisov neexistuje.
Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať inkluzívne v bežnej triede, alebo ako výchova a vzdelávanie v špeciálnej triede, resp. v špeciálnej materskej škole. 

3.9 POVINNÉ PREDPRIMÁRNE VZDELÁVANIE 
Plniť povinné predprimárne vzdelávanie musí každé dieťa, ktoré do 31. augusta (vrátane): 
- dovŕši 5 rokov veku, t. j. dieťa podľa § 28a ods. 1 školského zákona, 
- dovŕši 5 rokov veku a povinné predprimárne vzdelávanie plní formou individuálneho vzdelávania, t. j. dieťa podľa § 28b ods. 2 školského zákona, 
- dovŕši 6 rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona bez ohľadu na to, či plnilo povinné predprimárne vzdelávanie formou individuálneho vzdelávania – toto dieťa bude pokračovať v plnení povinného predprimárneho vzdelávania ešte jeden školský rok, 
- dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a) ods. 5 školského zákona. 

3.9.1 Dieťa, pre ktoré je predprimárne vzdelávanie povinné 

Pre dieťa, ktoré dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné. V materskej škole trvá jeden školský rok okrem prípadu uvedeného v § 28a ods. 3 školského zákona. 
Povinné predprimárne vzdelávanie plní dieťa v materskej škole v obci, v ktorej má trvalý pobyt, teda v spádovej materskej škole, ak zákonný zástupca pre dieťa nevyberie inú materskú školu, do ktorej ho riaditeľka tejto materskej školy prijme alebo prijme prestupom, ak je dostatok kapacít. 
Len v spádovej materskej škole má takéto dieťa garantované prijatie, ak sa pre ňu zákonný zástupca rozhodne. 
Riaditeľka spádovej materskej školy je povinná prednostne prijať na predprimárne vzdelávanie deti, pre ktoré bude predprimárne vzdelávanie povinné, s trvalým pobytom v obci a deti umiestnené v zariadení na základe rozhodnutia súdu a má zároveň všeobecnú povinnosť prednostne prijať aj ďalšie deti, pre ktoré bude predprimárne vzdelávanie povinné, ktorých zákonný zástupca si vybral inú, ako spádovú materskú školu, alebo aj deti, ktoré majú trvalý pobyt v obci, v ktorej nie je zriadená žiadna materská škola. 
Ak sa dieťa počas plnenia povinného predprimárneho vzdelávania presťahuje a má novú adresu trvalého pobytu, materská škola, do ktorej „patrí“ podľa trvalého pobytu, sa stáva jeho spádovou materskou školou, v ktorej dieťa plní povinné predprimárne vzdelávanie. Do tejto materskej školy sa dieťa prijíma prestupom podľa § 37 ods. 1 písm. c) zákona č. 321/2025 Z. z. (t. j. nie „bežné“ prijatie „do školy“ podľa § 37 ods. 1 písm. a) zákona č. 321/2025 Z. z.), ak to dovoľujú jej kapacitné možnosti. 
Aj ak sa zákonný zástupca rozhodne po presťahovaní vybrať pre svoje dieťa inú materskú školu, ako je jeho spádová materská škola podľa novej adresy trvalého pobytu dieťaťa, rozhoduje riaditeľka tejto vybratej materskej školy o jeho „prijatí prestupom“ s ohľadom na aktuálne kapacitné možnosti danej materskej školy. Nič však nebráni zákonnému zástupcovi, aby dieťa „ponechal“ v materskej škole, ktorú dieťa navštevovalo pred presťahovaním. 
Dieťa, ktoré navštevuje materskú školu pred dovŕšením veku, od ktorého je predprimárne vzdelávanie povinné, sa plynulo stane dieťaťom plniacim povinné predprimárne vzdelávanie bez toho, aby jeho zákonný zástupca o to opakovane žiadal riaditeľa danej materskej školy – teda bez novej žiadosti a bez osobitného rozhodnutia. 
Skutočnosť, že dané dieťa od určitého školského roku plní povinné predprimárne vzdelávanie, sa vyznačí v osobnom spise dieťaťa. 
Inak sa postupuje v situácii, ak sa zákonný zástupca dieťaťa, pre ktoré je predprimárne vzdelávanie povinné, rozhodne, že dieťa prihlási na predprimárne vzdelávanie do inej materskej školy, ako je tá, ktorú jeho dieťa navštevovalo pred začiatkom plnenia povinného predprimárneho vzdelávania. 
Ak sa zákonný zástupca rozhodne, že dieťa, pre ktoré je predprimárne vzdelávanie povinné, prihlási do inej materskej školy, ako je tá, do ktorej bolo jeho dieťa prijaté pred začiatkom plnenia povinného predprimárneho vzdelávania, v ním vybranej materskej škole požiada o prijatie svojho dieťaťa prestupom / bližšie podrobnosti v 1.3/. 

3.9.2 Dieťa pokračujúce v plnení povinného predprimárneho vzdelávania 
Ak dieťa po dovŕšení šiesteho roka veku nedosiahne školskú spôsobilosť, riaditeľka materskej školy podľa § 37 ods. 1 písm. l) zákona č. 321/2025 Z. z. rozhodne o pokračovaní plnenia povinného predprimárneho vzdelávania. 
Inštitút „pokračovanie plnenia povinného predprimárneho vzdelávania“ sa uplatní vo vzťahu k dieťaťu, u ktorého sa na základe záverov diagnostického vyšetrenia preukáže, že pokračovanie plnenia povinného predprimárneho vzdelávania bude na prospech jeho osobnostného rozvoja a rozvoja jeho kľúčových kompetencií, nevyhnutných na zvládnutie plnenia povinnej školskej dochádzky v základnej škole. 
Ak má materská škola pochybnosť o školskej spôsobilosti dieťaťa plniaceho povinné predprimárne vzdelávanie, vyžaduje sa úzka spolupráca so zákonnými zástupcami. 
Podkladom pre rozhodnutie riaditeľky MŠ vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie: 
- písomného súhlasu príslušného zariadenia poradenstva a prevencie, 
- písomného súhlasu všeobecného lekára pre deti a dorast a 
- informovaného súhlasu zákonného zástupcu. 
Po predložení uvedených súhlasov následne riaditeľ materskej školy podľa § 37 ods. 1 písm. l) zákona č. 321/2025 Z. z. vydá rozhodnutie o pokračovaní povinného predprimárneho vzdelávania a uvedenú skutočnosť zaznamená aj v osobnom spise dieťaťa. 
Zákonný zástupca predloží riaditeľke včas  Žiadosť o pokračovanie plnenia povinného predprimárneho vzdelávania na nasledujúci školský rok, spolu s príslušnými tlačivami. 
Ak pôjde o dieťa, ktoré v príslušnom školskom roku plní povinné predprimárne vzdelávanie v jednej materskej škole a jeho zákonný zástupca sa rozhodne, že ešte v priebehu školského roka (napr. v apríli alebo máji) požiada o jeho prijatie prestupom do inej MŠ, a v MŠ, do ktorej bude prijaté prestupom má dieťa zároveň od nasledujúceho školského roka aj pokračovať v plnení povinného predprimárneho vzdelávania, takéto dieťa musí byť najskôr v priebehu príslušného školského roka do „novej“ materskej školy prijaté na základe žiadosti o prijatie prestupom. 
Zákonný zástupca už riaditeľke tejto „novej“ materskej školy predloží aj: 
- písomný súhlas príslušného zariadenia poradenstva a prevencie, 
- písomný súhlas všeobecného lekára pre deti a dorast a 
- informovaný súhlas zákonného zástupcu, aby riaditeľka príslušnej materskej školy vedela, že do MŠ prijíma na zostávajúcu časť školského roka dieťa, ktoré by malo od nasledujúceho školského roka pokračovať aj v plnení povinného predprimárneho vzdelávania. 
V tomto prípade riaditeľka „novej“ materskej školy, vydá v priebehu príslušného školského roka dve rozhodnutia: 
- rozhodnutie o prijatí dieťaťa prestupom, (podľa § 37 ods. 1 písm. l) zákona č. 321/2025 Z. z.), a po vydaní rozhodnutia o prijatí dieťaťa prestupom následne vydá aj 
- rozhodnutie o pokračovaní povinného predprimárneho vzdelávania podľa § 37 ods. 1 písm. l) zákona č. 321/2025 Z. z. od nasledujúceho školského roka a uvedenú skutočnosť zaznamená aj v osobnom spise dieťaťa. 
Ak pôjde o dieťa už pokračujúce v plnení povinného predprimárneho vzdelávania v niektorej materskej škole a zákonný zástupca sa rozhodne vybrať pre svoje dieťa inú materskú školu, riaditeľka „novej“ materskej školy, ktorú pre svoje dieťa vybral zákonný zástupca, rozhodne o prijatí tohto dieťaťa prestupom. 
Rozhodnutie o pokračovaní plnenia povinného predprimárneho vzdelávania riaditeľka „novej“ materskej školy opätovne nevydáva, pretože o pokračovaní plnenia povinného predprimárneho vzdelávania už právoplatne rozhodla riaditeľka materskej školy, ktorú dieťa navštevovalo pred prestupom; skutočnosť, že dané dieťa pokračuje v plnení povinného predprimárneho vzdelávania zaznamená v osobnom spise dieťaťa. 
Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. 

3.9.3 Individuálne vzdelávanie dieťaťa, pre ktoré je predprimárne vzdelávanie povinné 

Školský zákon umožňuje, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou. 
Dieťa pri plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy. 
Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého: 
- zdravotný stav mu neumožňuje plniť povinné predprimárne vzdelávanie v kmeňovej materskej škole (nejde ale o dieťa podľa § 28a ods. 5 školského zákona), 
- zákonný zástupca o to požiada materskú školu. 
Každé dieťa, ktorého zákonný zástupca písomne požiada o povolenie individuálneho vzdelávania dieťaťa, musí: 
- byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo 
- už byť dieťaťom kmeňovej materskej školy (ak bolo do nej prijaté už pred tým, ako sa pre neho predprimárne vzdelávanie stane povinným). 
Ak pôjde o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je už dieťa prijaté, o povolenie individuálneho vzdelávania, prílohou k žiadosti je písomný súhlas všeobecného lekára pre deti a dorast alebo odporúčania zariadenia poradenstva a prevencie (keďže školský zákon používa slovo „alebo“, postačuje jeden z uvedených dokladov). 
Predprimárne vzdelávanie dieťaťa, ktorému bolo povolené individuálne vzdelávanie podľa § 28b ods. 2 písm. a) školského zákona, teda „zo zdravotných dôvodov“, bude zabezpečovať kmeňová materská škola v rozsahu najmenej dve hodiny týždenne. 
Ak pôjde o dieťa podľa § 28b ods. 2 písm. b) školského zákona (ktorého zákonný zástupca z vlastného rozhodnutia má záujem, aby dieťa plnilo povinné predprimárne vzdelávanie individuálnou formou), žiadosť zákonného zástupcu o povolenie individuálneho vzdelávania musí obsahovať: 
a) meno, priezvisko, dátum narodenia, rodné číslo a miesto trvalého pobytu dieťaťa, 
b) obdobie, na ktoré sa má individuálne vzdelávanie povoliť, 
c) dôvody na povolenie individuálneho vzdelávania, 
d) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov podľa odseku 4 § 28b školského zákona, 
ak sa individuálne vzdelávanie bude zabezpečovať v inom zariadení, uvedie sa názov, sídlo a identifikačné číslo organizácie tohto zariadenia, 
e) ďalšie skutočnosti, ktoré majú vplyv na individuálne vzdelávanie dieťaťa. 
Výdavky spojené s individuálnym vzdelávaním dieťaťa podľa § 28b ods. 2 písm. b) školského zákona znáša zákonný zástupca. 
Kmeňová materská škola, podľa § 28b ods. 6 školského zákona, v spolupráci so zákonným zástupcom alebo zástupcom zariadenia určí obsah individuálneho vzdelávania dieťaťa podľa odseku 2 písm. b) najneskôr do 31. augusta. 
Zákonný zástupca dieťaťa alebo zástupca zariadenia je povinný v čase a rozsahu určenom kmeňovou materskou školou zabezpečiť účasť dieťaťa podľa odseku 2 písm. b) na povinnom predprimárnom vzdelávaní v kmeňovej materskej škole v priebehu mesiaca február; kmeňová materská škola v tomto čase posúdi, či sa pri individuálnom vzdelávaní plní obsah individuálneho vzdelávania. 
Pri posudzovaní plnenia obsahu individuálneho vzdelávania bude materská škola vychádzať z obsahu individuálneho vzdelávania, ktorý danému dieťaťu určila. 
MŠ bude vychádzať zo Školského vzdelávacieho programu „Učíme sa hravo, zdravo„ z vypracovaných učebných osnov s využitím vypracovaných interných pracovných listov a metodického materiálu: Povinné predprimárne vzdelávanie - Sprievodca cieľmi a obsahom. 
Povolenie individuálneho vzdelávania dieťaťa podľa § 28b ods. 2 písm. b) školského zákona riaditeľka spojenej materskej školy zruší: 
a) na žiadosť zákonného zástupcu, 
b) na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa, 
c) na návrh hlavného školského inšpektora alebo 
d) ak sa neplní obsah individuálneho vzdelávania alebo 
e) ak zákonný zástupca nezabezpečí účasť dieťaťa na povinnom predprimárnom vzdelávaní v kmeňovej materskej škole na účel posúdenia plnenia obsahu individuálneho vzdelávania. 
V prípadoch uvedených v § 28b ods. 8 písm. c) a d) školského zákona sa konanie vo veci zrušenia individuálneho (predprimárneho) vzdelávania začína na podnet riaditeľky kmeňovej materskej školy. 
Riaditeľka kmeňovej materskej školy rozhodne o zrušení rozhodnutia o povolení individuálneho vzdelávania do 30 dní od začatia konania a zároveň zaradí dieťa do príslušnej triedy kmeňovej materskej školy. 
Odvolanie proti rozhodnutiu o zrušení povolenia individuálneho vzdelávania nemá odkladný účinok, teda je vykonateľné aj v prípade podania opravného prostriedku. 
Ak bude mať dieťa zrušené individuálne (predprimárne ) vzdelávanie z niektorého z dôvodov podľa § 28b ods. 8 školského zákona, bude bezodkladne, od nasledujúceho vyučovacieho dňa po dni, v ktorom bolo toto rozhodnutie doručené zaradené do príslušnej triedy kmeňovej materskej školy a začne plniť povinné predprimárne vzdelávanie v kmeňovej materskej škole formou pravidelného denného dochádzania v pracovných dňoch v rozsahu najmenej štyri hodiny denne podľa § 59a ods. 5 školského zákona. 
Triedne učiteľky, ktoré budú personálne zabezpečovať individuálne (predprimárne) vzdelávanie dieťaťa podľa § 28b ods. 2 písm. a) školského zákona, na konci polroku príslušného školského roku predložia riaditeľke kmeňovej školy písomnú správu o individuálnom (predprimárnom) vzdelávaní daného dieťaťa. Táto správa má byť stručná, obsahuje informácie o aktuálnej rozvojovej úrovni dieťaťa. Ak ide o dieťa, ktoré v danom školskom roku nepokračuje v plnení povinného predprimárneho vzdelávania, súčasťou tejto správy je aj informácia o tom, či sa zákonným zástupcom dieťaťa bude odporúčať posúdenie školskej spôsobilosti dieťaťa v príslušnom zariadení poradenstva a prevencie, aby mohlo dieťa pokračovať ešte jeden školský rok v plnení povinného predprimárneho vzdelávania. 
Predprimárne vzdelávanie tohto dieťaťa zabezpečuje zákonný zástupca dieťaťa prostredníctvom osoby, ktorá má ukončené najmenej úplné stredné všeobecné vzdelanie alebo úplné stredné odborné vzdelanie. 
 
Personálne zabezpečovanie individuálneho predprimárneho vzdelávania deťom podľa § 28b ods. 2 písm. a) školského zákona 
Učiteľky kmeňovej materskej školy budú zabezpečovať individuálne vzdelávanie len deťom podľa § 28b ods. 2 písm. a) školského zákona. Učiteľky, určené riaditeľkou školy, túto činnosť budú vykonávať buď v rámci svojho základného úväzku, ustanoveného ako týždenný počet hodín priamej výchovno-vzdelávacej činnosti alebo v rámci práce nadčas, so všetkými náležitosťami, ktoré s prácou nadčas súvisia. 
Ak bude túto činnosť vykonávať učiteľka mimo obvyklého miesta výkonu výchovno-vzdelávacej činnosti určeného v pracovnej zmluve, uzavrie s ním zamestnávateľ dohodu o zmene pracovnej zmluvy podľa § 54 zákona č. 311/2001 Z. z. Zákonníka práce. 
Čas presunu učiteľky určenej riaditeľkou materskej školy na zabezpečovanie individuálneho vzdelávania dieťaťa podľa § 28b ods. 2 písm. a) školského zákona sa bude počítať do týždenného pracovného času. Výkon tejto pracovnej činnosti sa bude chápať ako pracovná cesta. Pri zabezpečení individuálneho vzdelávania dieťaťa so zdravotným znevýhodnením bude musieť zamestnanec aj zamestnávateľ dodržiavať právne predpisy súvisiace s bezpečnosťou a ochranou zdravia pri práci. 
Riaditeľka dohodne s príslušnou učiteľkou písomne podrobné náležitosti a postupy pri realizovaní individuálneho predprimárneho vzdelávania. 
3.9.4 Oslobodenie dieťaťa od povinnosti dochádzať do spojenej materskej školy zo zdravotných dôvodov, ak ide o povinné predprimárne vzdelávanie 

Ak pôjde o dieťa, ktoré síce dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožňuje vzdelávať sa až do pominutia dôvodov, môže riaditeľka MŠ rozhodnúť o oslobodení od povinnosti dochádzať do materskej školy, ak mu zákonný zástupca dieťaťa predloží : 
• písomný súhlas všeobecného lekára pre deti a dorast a 
• písomný súhlas zariadenia poradenstva a prevencie. 
Následne, po predložení žiadosti spolu s požadovanými písomnými súhlasmi podľa § 28a ods. 5 školského zákona riaditeľka materskej školy rozhodne podľa § 37 ods. 1 písm. f) zákona č. 321/2025 Z. z. o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie. 
Dieťaťu, ktoré má vydané rozhodnutie o oslobodení od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov, pre ktoré došlo k oslobodeniu. 

3.9.5 Osobitný spôsob plnenia povinného predprimárneho vzdelávania

Formy osobitného spôsobu plnenia povinného predprimárneho vzdelávania podľa § 23 školského zákona sú: 
1. individuálne vzdelávanie, ktoré sa uskutočňuje bez pravidelnej účasti na vzdelávaní v škole podľa tohto zákona, 
2. vzdelávanie v školách mimo územia Slovenskej republiky, 
3. vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, 
4. vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 
5. individuálne vzdelávanie v zahraničí, 
6. vzdelávanie v Európskych školách podľa Dohovoru, ktorým sa definuje štatút Európskych škôl 
O povolení osobitného spôsobu plnenia povinného predprimárnehoho vzdelávania rozhoduje riaditeľka materskej školy na základe písomnej žiadosti zákonného zástupcu dieťaťa po jeho riadnom prijatí na predprimárne vzdelávanie do spádovej materskej školy . 
V žiadosti zákonný zástupca uvedie: 
a) meno, priezvisko a bydlisko dieťaťa, 
b) rodné číslo dieťaťa, 
c) adresu bydliska v zahraničí, 
d) názov a adresu školy, ktorú bude dieťa v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude dieťa navštevovať. 
Ak pôjde o vzdelávanie podľa § 23 písm. b) školského zákona (vzdelávanie v školách mimo územia Slovenskej republiky), zákonný zástupca dieťaťa do 30 dní po príchode dieťaťa do krajiny pobytu predloží riaditeľke spádovej materskej školy doklad s uvedením názvu a adresy školy, ktorý potvrdzuje, že dieťa navštevuje príslušnú školu. 
Spádová materská škola alebo iná materská škola, ktorú pre svoje dieťa vybral zákonný zástupca pri plnení povinného predprimárneho vzdelávania osobitnými formami: 
- poskytuje dieťaťu na základe žiadosti zákonného zástupcu pracovné zošity a pracovné listy, 
- nevypracúva mu žiadny individuálny vzdelávací program, 
- na konci školského vyučovania tomuto dieťaťu vydáva osvedčenie o získaní predprimárneho vzdelania.

3.9.6 Zanedbávanie riadneho plnenia povinného predprimárneho vzdelávania 

Nesplnenie povinnosti zákonného zástupcu prihlásiť dieťa na plnenie povinného predprimárneho vzdelávania a tiež neospravedlnené vynechávanie povinného predprimárneho vzdelávania, podľa § 72 ods. 1 písm. b) zákona č. 321/2025 Z. z. sa považuje za nedbanie o riadne plnenie povinného predprimárneho vzdelávania, ktoré môže vyústiť do uplatnenia inštitútu „osobitného príjemcu rodinných prídavkov“ podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej len „zákon č. 600/2003 Z. z.“). 
Deťom plniacim povinné predprimárne vzdelávanie sa nepočítajú hodiny vynechávania predprimárneho vzdelávania, počítajú sa im dni neospravedlnenej neprítomnosti. Podľa toho, či je dieťa prijaté na poldennú alebo na celodennú výchovu a vzdelávanie je ten jeden deň rovnajúci sa minimálne štyrom hodinám (podľa § 59a ods. 5 školského zákona) alebo počtu hodín prevádzkového času danej materskej školy, ak ide o dieťa plniace povinné predprimárne vzdelávanie prijaté na celodennú výchovu a vzdelávanie. 
Ak zákonný zástupca nedbá o riadne plnenie povinného predprimárneho vzdelávania, riaditeľka materskej školy má podľa č. 321/2025 Z. z. povinnosť oznámiť túto skutočnosť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu zákonného zástupcu dieťaťa vrátane uvedenia konkrétneho prípadu, kedy zákonný zástupca dieťaťa zanedbal riadne plnenie povinného predprimárneho vzdelávania. 
Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu. 
Vecne príslušný úrad práce sociálnych vecí a rodiny rozhodne o uvoľnení osobitného príjemcu prídavku na dieťa a príplatku k prídavku na dieťa ak oprávnená osoba (t. j. zákonný zástupca dieťaťa) dbá o riadne plnenie povinného predprimárneho vzdelávania nezaopatreného dieťaťa., najskôr však po uplynutí troch po sebe nasledujúcich kalendárnych mesiacov od určenia osobitného príjemcu. 
„Od 1. januára 2026 je účinné nové ustanovenie § 72 ods. 1 zákona č. 321/2025 Z. z., podľa ktorého: 
„(1) Priestupku sa dopustí zákonný zástupca dieťaťa, ktorý 
a) ohrozuje jeho výchovu a vzdelávanie, 
b) zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku alebo dieťa neospravedlnene vynechá viac ako 15 vyučovacích hodín v mesiaci alebo viac ako 60 vyučovacích hodín v príslušnom školskom roku alebo 
c) zanedbáva starostlivosť o povinné predprimárne vzdelávanie dieťaťa, najmä ak dieťa neprihlási na plnenie povinného predprimárneho vzdelávania alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci. 
Podľa § 72 ods. 5 zákona č. 321/2025 Z. z.: „(a) Za priestupok sa  podľa odseku 5 uloží pokuta od 30 eur do 350 eur, a to aj opakovane.“ 
Vo veci, v ktorej podľa § 72 ods. 1 písm. a) a b) zákona č. 321/2025 Z. z. rozhodla obec, je ako druhostupňový orgán podľa § 55 ods. 2 zákona č. 321/2025 Z. z. explicitne určený regionálny úrad školskej správy. 
Vyššie uvedený priestupok podľa § 72 ods. 1 písm. d) zákona č. 321/2025 Z. z. rovnako ako aj priestupky podľa § 72 ods. 1 písm. a) a b) prejednáva obec, pričom postupuje podľa zákona č. 372/1990 Zb. o priestupkoch a Správneho poriadku. 
Podľa § 55 ods. 2 zákona č. 321/2025 Z. z. „Regionálny úrad rozhoduje v druhom stupni vo veciach, v ktorom v prvom stupni rozhodla obec podľa tohto zákona.“.
Aj napriek tomu, že v žiadnom ustanovení zákona č. 321/2025 Z. z. nie je explicitne určený druhostupňový orgán, ktorý prejednáva priestupky podľa § 72 ods. 1 písm. a), b) a c) zákona č. 321/2025 Z. z., príslušným druhostupňovým orgánom rozhodujúcim o opravnom prostriedku proti rozhodnutiu obce v tomto konkrétnom konaní vo veci zanedbávania starostlivosť o povinné predprimárne vzdelávanie dieťaťa, najmä ak dieťa neprihlási na plnenie povinného predprimárneho vzdelávania alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci je, s poukazom na § 55 ods. 6 zákona č. 321/2025 Z. z., je regionálny úrad školskej správy. “ 

3.9.7 Denná forma výchovy a vzdelávania dištančne

Podľa Dodatku č. 2 k Štátnemu vzdelávaciemu programu pre predprimárne vzdelávanie v materských školách účinného od 1. septembra 2022 v nadväznosti na ustanovenie § 54 ods. 1 školského zákona sa denná forma výchovy a vzdelávania môže uskutočňovať aj ako dištančná: 
a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia,  
b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetky deti;  
c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,  
d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona.  

3.10 Prerušenie dochádzky dieťaťa do spojenej materskej školy 

Rozhodnutie o prerušení dochádzky dieťaťa do materskej školy, ak nejde o povinné predprimárne vzdelávanie, môže vydať riaditeľ materskej školy podľa § 37 ods. 1 písm. e) zákona č. 321/2025 Z. z.:
- bez predchádzajúcej žiadosti zákonného zástupcu, ak na to budú existovať dôvody alebo
- na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu. 
Ak nastanú dôvody, pre ktoré z rozhodnutia riaditeľa spojenej materskej školy bude potrebné na určité obdobie prerušiť dochádzku dieťaťa do materskej školy, riaditeľ materskej školy v správnom konaní, o ktorého začatí je povinný upovedomiť zákonného zástupcu a v ktorom mu je povinný dať možnosť vyjadriť sa k podkladom, vydá rozhodnutie o prerušení dochádzky dieťaťa v čase od-do (uvedie konkrétne dátumy). 
Vydaním rozhodnutia o prerušení dochádzky dieťaťa do materskej školy sa vytvára priestor na eliminovanie dôvodov, ktoré viedli k prerušeniu dochádzky, na absolvovanie indikovaných odborných vyšetrení, na ukončenie špeciálnopedagogickej diagnostiky atď. 
V prípade zvýšeného záujmu zákonných zástupcov o prijatie detí do materskej školy môže riaditeľka materskej školy na miesto dieťaťa, ktoré má prerušenú dochádzku do materskej školy, prijať iné dieťa, pričom v rozhodnutí o prijatí sa uvedie, že toto dieťa prijíma na vymedzený čas. 
Zákonný zástupca, ktorý požiadal o prerušenie dochádzky svojho dieťaťa, má v dostatočnom časovom predstihu pred uplynutím termínu, dokedy má jeho dieťa prerušenú dochádzku,  najneskôr dva týždne pred uplynutím času písomne oznámiť riaditeľovi spojenej materskej školy, či jeho dieťa bude po uplynutí tohto času pokračovať v predprimárnom vzdelávaní v spojenej materskej škole.
Ak zákonný zástupca do stanoveného termínu písomne neoznámi skutočnosť, či jeho dieťa bude pokračovať v predprimárnom vzdelávaní, riaditeľ materskej školy ukončí predprimárne vzdelávanie daného dieťaťa a písomne oznámi túto skutočnosť zákonnému zástupcovi dieťaťa. 
Zákonný zástupca dieťaťa, ktoré bolo do spojenej materskej školy prijaté na čas počas prerušenia dochádzky iného dieťaťa, v prípade, ak má naďalej záujem o to, aby jeho dieťa navštevovalo materskú školu, má najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy, podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnej spôsobilosti od všeobecného lekára pre deti a dorast obsahujúce aj údaj o povinnom očkovaní. Potreba podania novej žiadosti súvisí so skutočnosťou, že dieťa bolo prijaté len na čas, v ktorom má iné dieťa prerušenú dochádzku do materskej školy, a teda jeho vzdelávanie v tejto materskej škole skončí uplynutím času, na ktorý bolo vydané rozhodnutie o prijatí.

3.11 Predčasné skončenie predprimárneho vzdelávania, ak nejde o povinné predprimárne vzdelávanie (§ 28d ods. 6 školského zákona)

Rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné ani v prípade, ak pôjde ide o dieťa, ktoré pokračuje v plnení povinného predprimárneho vzdelávania a až po predchádzajúcom písomnom upozornení zákonného zástupcu.
Taxatívne dôvody, v prípade ktorých môže riaditeľka SMŠ vydať rozhodnutie o predčasnom skončení predprimárneho vzdelávania:
a) dieťa sústavne alebo závažným spôsobom porušuje školský poriadok, 
b) zákonný zástupca dieťaťa nedodržiava podmienky predprimárneho vzdelávania dieťaťa určené školským poriadkom, 
c) zákonný zástupca dieťaťa neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania, 
d) zákonný zástupca dieťaťa bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo 
e) predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár. 

3.12 Dieťa so ŠVVP v „bežnej“ materskej škole a podporné opatrenia 

Do „bežnej“ materskej školy môžu byť prijaté: 
- dieťa so zdravotným znevýhodnením, ktorými sú deti:
 ▪ so zdravotným postihnutím, t. j deti s mentálnym postihnutím, sluchovým postihnutím, zrakovým postihnutím, telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami, s viacnásobným postihnutím, 
 ▪ dieťa choré alebo zdravotne oslabené, t. j. dieťa s ochorením, ktoré je dlhodobého charakteru, a deti vzdelávajúce sa v školách pri zdravotníckych zariadeniach,  
▪ dieťa s vývinovými poruchami, t. j. dieťa s poruchou aktivity a pozornosti, dieťa s vývinovou poruchou učenia,
 ▪ dieťa s poruchou správania, t. j. dieťa s narušením funkcií v oblasti emocionálnej alebo sociálnej, okrem dieťaťa s poruchou aktivity  a pozornosti; dieťaťa s vývinovou poruchou učenia, 
- dieťa zo sociálne znevýhodneného prostredia, 
- dieťa s nadaním a  -
- dieťa, ktorého zdravotný stav, sociálne podmienky, jazykové schopnosti, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia. 
 Do „bežnej“ materskej školy možno prijať aj deti so zdravotným znevýhodnením. Deti so zdravotným znevýhodnením sa zaraďujú do tried spolu s ostatnými deťmi alebo do samostatných tried pre deti so zdravotným znevýhodnením. Deti so ŠVVP, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi. 
Riaditeľ materskej školy vždy pred svojim rozhodnutím o prijatí dieťaťa so zdravotným znevýhodnením musí zvážiť, či má vytvorené vhodné podmienky (personálne, priestorové, materiálne atď.) na prijatie tohoto dieťaťa, a ak ich nemá či bude schopný tieto podmienky dodatočne, v spolupráci so zriaďovateľom vytvoriť po prijatí takéhoto dieťaťa. 

O zaradení dieťaťa so zdravotným znevýhodnením rozhodne riaditeľ materskej školy na základe:
 - odporúčania všeobecného lekára pre deti a dorast, 
- odporúčania zariadenia poradenstva a prevencie a 
-  vopred prerokovaného informovaného súhlasu zákonného zástupcu alebo zástupcu zariadenia.

O zaradení dieťaťa ako dieťaťa s nadaním rozhodne riaditeľ SMŠ na základe: 
-  odporúčania zariadenia poradenstva a prevencie a 
-  vopred prerokovaného informovaného súhlasu zákonného zástupcu alebo zástupcu zariadenia. 

Počet detí v triede po prijatí dieťaťa so zdravotným znevýhodnením alebo dieťaťa s nadaním podľa § 28 ods. 12 školského zákona môže byť znížený (ale v závislosti od druhu a stupňa postihnutia ani nemusí). Zníženie počtu detí je v kompetencii  riaditeľa školy alebo zástupcu organizačnej zložky. 

Z hľadiska prijímania detí so zdravotným znevýhodnením a detí s nadaním do materskej školy sú dôležité aj ustanovenia § 145 ods. 1 a 2 školského zákona, v ktorých sa uvádza, že práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 
Výkon práv a povinností vyplývajúcich zo školského zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa. 
V súvislosti s prijímaním detí so zdravotným znevýhodnením a detí s nadaním riaditeľ MŠ okrem úkonov o správnom konaní môže: 
- spolu s rozhodnutím poskytnúť zákonným zástupcom v písomnej podobe informáciu o tom, že sú povinní dodržiavať podmienky výchovno-vzdelávacieho procesu svojho dieťaťa určené školským poriadkom a zároveň informovať materskú školu o zmene zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa [§ 144 ods. 7 písm. b) a d) školského zákona], 
- informovať zákonných zástupcov o tom, že ak nebudú materskú školu informovať o zmenách  zdravotnej spôsobilosti dieťaťa, jeho zdravotných  alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade ak na to bude dôvod, môže byť v správnom konaní vydané rozhodnutie: 
- o prerušení dochádzky dieťaťa do materskej školy z podnetu riaditeľa MŠ, ak nejde o povinné predprimárne vzdelávanie, alebo
- o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia, 
- má uloženú všetku  komunikáciu so zákonnými zástupcami zaznamenanú písomne a riadne evidovanú v osobnom spise dieťaťa. 

Podporné opatrenia: 
Materská škola na podporu výchovno-vzdelávacích potrieb detí poskytuje podporu všetkým deťom a to tak, že zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu detí 
Ide o univerzálnu preventívno-výchovnú činnosť, ktorá je poskytovaná všetkým deťom materskej školy. 
Sú to preventívne programy, ranné kruhy, pravidelné osobné konzultácie rodičov s učiteľmi, ktoré zohľadňujú rozvojovú úroveň každého dieťaťa a tak prispievajú k harmonickému a plnohodnotnému rozvoju detí. 
Vykonávajú ich triedne učiteľky pre deti, ktoré pokračujú v predprimárnom vzdelávaní na základe odporúčaných podporných opatrení CPaP. Ide o činnosť na podporu dosahovania školskej spôsobilosti. Ďalšími zainteresovanými sú ostatní pedagógovia, ktorí vstupujú do triedy a zákonní zástupcovia. 

4. PREVÁDZKA A VNÚTORNÝ REŽIM SPOJENEJ MATERSKEJ ŠKOLY 
Spojená materská škola je v prevádzke v pracovných dňoch od 6.00 hod. do 16.30 hod. vo všetkých svojich organizačných zložkách.
Riaditeľka materskej školy: Mgr. Miriam Mošaťová 
[bookmark: _Hlk234214106]Zástupkyňa riaditeľky pre OZ MŠ Benkova 17: PaedDr. Jana Sádovská, PhD. 
Zástupkyňa riaditeľky pre OZ MŠ Beethovenova 1: Jana Šmitalová
Zástupkyňa riaditeľky pre OZ MŠ Čajkovského 3: Danica Sedmaková
Tajomníčka: Mgr. Kristína Horková
Konzultačné hodiny: podľa dohody so zákonnými zástupcami. 
Vedúca školskej jedálne: Ivana Šulganová 
Úradné dni pre verejnosť: od 7.00 hod. do 15.00 hod. v pondelok, streda a štvrtok 
Čas celodennej prevádzky materskej školy sa prerokováva so zákonnými zástupcami na začiatku školského roka na Rodičovských združeniach, s príslušnou Radou školy a Rodičovskou radou a schvaľuje zriaďovateľom – Mestom Nitra na mestskom zastupiteľstve . 
V čase jesenných, vianočných , jarných a letných prázdnin bude prevádzka MŠ prerušená na čas, ktorý bude vopred písomne prerokovaný s rodičmi. Zriaďovateľ podľa záujmu zo strany rodičov určí náhradnú materskú školu. 
V čase letných prázdnin je v prevádzke materská škola podľa dohody so Zriaďovateľom, prerušená bude z hygienických dôvodov na 3 týždne. V tomto období vykonávajú prevádzkové zamestnankyne veľké upratovanie a pedagogické zamestnankyne si čerpajú dovolenku, náhradné voľno podľa plánu. 
Prerušenie prevádzky oznámi riaditeľka materskej školy oznamom spravidla dva mesiace vopred. 
O každom prerušení času prevádzky materskej školy musia byť informovaní zákonní zástupcovia aj Zriaďovateľ Mesto Nitra. 

4.1 Vnútorná organizácia materskej školy: 
Deti do jednotlivých tried zaraďuje po zápise do MŠ a na začiatku školského roka riaditeľka a zástupkyne v organizačných zložkách spojenej materskej školy, podľa veku, na základe osobitosti a vyspelosti dieťaťa a podľa kapacity jednotlivých tried. Deti, ktoré majú v nasledujúcom školskom roku plniť povinnú školskú dochádzku, sa zaraďujú prevažne do samostatnej triedy podľa Školského zákona č. 245/2008 § 28 ods.9. 
Počas školského roka môže riaditeľka alebo zástupkyňa v organizačnej zložke preradiť deti z jednej triedy do druhej, ak to kapacita jednotlivých tried dovoľuje. Rodičovi v takomto prípade oznámi dôvod a termín preradenia riaditeľka osobne. Preradenie dieťaťa počas školského roka je v právomoci riaditeľky a zástupkýň v organizačnej zložke a ich rozhodnutie je konečné. Rozhodnutie o preradení sa písomne nevyhotovuje, zmena sa zaznačí v dokumentácii príslušných tried a v osobnom spise dieťaťa. 
 Organizácia tried : 
OZ MŠ Benkova 17
Pavilón A : 
4-5 ročné deti: 1. trieda 
5-6 ročné deti : 2. trieda 
Pavilón B : 
2-6 ročné deti : 3. trieda 
2-6 ročné deti : 4. trieda 
OZ MŠ Beethovenova 1:
Organizácia tried
2-3 ročné deti (7 trieda)
 3-4 ročné deti ( 1, 3 trieda)
 4-5 ročné deti (2,4  trieda)
 5- 6 ročné deti (5,6 trieda) 
OZ MŠ Čajkovského 3:
2-3 ročné deti (1. trieda) 		I. zmena v ŠJ
3-4 ročné deti (2., 3.,4. trieda)	I. zmena v ŠJ
4-5 ročné deti (5. trieda)		II. zmena v ŠJ
5- 6 ročné deti (6.-7. trieda)	            II. zmena v ŠJ

4.2 Úhrada príspevkov za dochádzku a stravu v spojenej materskej škole
Podľa § 28 ods. 5 školského zákona výšku mesačného príspevku zákonného zástupcu na čiastočnú úhradu výdavkov materskej školy (ďalej len „príspevok“) zriadenej obcou alebo samosprávnym krajom určuje zriaďovateľ všeobecne záväzným nariadením; tento príspevok sa určuje jednotnou sumou pre všetky deti prijaté do materskej školy. 
Predprimárne vzdelávanie v materskej škole sa uskutočňuje za čiastočnú úhradu. 
Za pobyt dieťaťa v MŠ prispieva zákonný zástupca na čiastočnú úhradu výdavkov MŠ mesačne. 
4.2.1 Mesačný príspevok v SMŠ 
Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole sa určuje na 30 € mesačne.
Príspevok sa uhrádza na účet: IBAN: SK21 0900 0000 0052 3465 3998 
Variabilný symbol má dieťa pridelené každý rok iné. Do správy pre prijímateľa je rodič povinný uviesť meno a priezvisko dieťaťa pre ľahšiu identifikáciu.
V prípade detí z jednej domácnosti (súrodenci) sa príspevok na čiastočnú úhradu za dieťa znižuje: 
- za každé ďalšie dieťa na 25 € s podmienkou, že v aktuálnom čase všetci súrodenci navštevujú materskú školu v zriaďovateľskej pôsobnosti Mesta Nitra 
Príspevok je potrebné uhradiť najneskôr do 10. dňa v kalendárnom mesiaci. Pokiaľ zákonný zástupca dieťa neuhradí včas mesačný príspevok za dieťa do uvedeného dátume bude slovne upozornený, po opakovanom oneskorenom uhrádzaní sa bude jednať o porušovanie školského poriadku a dieťa môže byť po písomnom upozornení riaditeľkou zo školy vylúčené. 
V materskej škole sa neuhrádza za dieťa (v zmysle § 28 ods. 7 školského zákona č.245/2008 Z.z.): 
a) ktoré má jeden rok pred plnením povinnej školskej dochádzky , 
b) ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi, 
c) ktoré je umiestnené v zariadení na základe rozhodnutia súdu. 
Príspevok v materskej škole na základe rozhodnutia zriaďovateľa sa neuhrádza za dieťa (podľa § 28 ods.7 Školského zákona 245/2008 Z.z.) 
a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom, 
b) ktoré nedochádzalo do materskej školy v čase školských prázdnin, 
c) pomernú časť príspevku uhrádza zákonný zástupca v prípade, že bola prerušená prevádzka materskej školy zapríčinená závažnými dôvodmi zriaďovateľa bez možnosti zaradenia dieťaťa do náhradnej materskej školy. 
Zákonný zástupca nemusí nosiť potvrdenie o zaplatení. 
Potvrdenie o zaplatení môže riaditeľka vyžiadať len v prípade, ak nevidí pri kontrole poplatok na účte. 
4.2.2 Zariadenie školského stravovania 
OZ MŠ Benkova a OZ MŠ Čajkovského:
Podľa § 140 ods. 10 Školského zákona určilo Mestské zastupiteľstvo vo VZN , výšku príspevku na krytie nákladov na nákup potravín podľa vekových kategórií stravníkov v nadväznosti na výživové dávky. 
Stravné sa vypláca internet bankingom do 20. dňa v mesiaci za mesiac vopred na bankový účet školskej jedálne SK 36 0900 0000 0050 6011 9591(MŠ Benkova) a SK36 0900 0000 0020 6011 9663 (MŠ Čajkovského). Rodič pri platbe uvedie variabilný symbol a do poznámky pre prijímateľa napíše meno a priezvisko dieťaťa. 
Každý zákonný zástupca obdrží na začiatku školského roka a pred nástupom do MŠ podrobné písomné informácie o stravovaní v MŠ a uhrádzaní stravy spolu so zápisným lístkom. 
• Individuálne donášanie stravy pre deti do materskej školy je neprípustné s výnimkou diétneho stravovania – Vyhláška MŠ SR č. 330/2009 o zariadení školského stravovania. 
• Podľa Všeobecne záväzného nariadenia mesta Nitra, zákonný zástupca dieťaťa prispieva na úhradu režijných nákladov v školskej jedálni mesačne. 
• Poplatky uhrádza rodič mesačne v plnej výške aj vtedy, ak dieťa navštevuje MŠ len v dopoludňajších hodinách alebo počas letných prázdnin. 
• Výška jednotlivých príspevkov je zverejnená na web stránke / msbenkova.sk/ a na nástenkách vo vstupe do MŠ. 
• Príspevky prosíme uhrádzať za každý mesiac zvlášť na príjmový účet MŠ - poplatky, za stravu - na účet ŠJ. Uvádzať do variabilného symbolu aj meno a priezvisko dieťaťa . 
• V prípade, že zákonný zástupca neuhradí uvedené poplatky v stanovenom termíne, riaditeľka MŠ po predchádzajúcom upozornení zákonného zástupcu môže rozhodnúť o ukončení dochádzky dieťaťa do materskej školy. Neplatičov nahlasuje riaditeľka MŠ na Mestský úrad v Nitre. 
• Neprítomnosť dieťaťa a odhlásenie zo stravy oznámi zák. zástupca deň vopred telefonicky do 14.00 h, v pondelok do 7.00 hod. na tel. čísle 0908 808 218 (MŠ Benkova) a 0949 780 884(MŠ Čajkovského) . Ak sa tak nestane, uhrádza plnú stravnú jednotku ( pokyny o strave obdržal každý zákonný zástupca písomne ). 
• Ak zákonný zástupca dieťa včas neodhlási zo stravy, môže si obed len v prvý deň choroby prevziať v čase od 10.45 hod – do 11.00 hod. po telefonickom dohovore s vedúcou ŠJ ( ŠJ Benkova - 037/773 1947, 0952 624 384; ŠJ Čajkovského 0949 780 884). Upozorňujeme rodičov, že školská jedáleň varí pre len prítomné deti v MŠ. Za balenie obeda sa neplatí, rodič si prinesie svoj obedár. Podrobné informácie sú zverejnené na web. stránke MŠ a obdržal ich každý rodič na začiatku školského roka. 
• Poplatky za letnú prevádzku sa uhrádzajú v mesiaci jún (za mesiace júl a august ), s dátumom podľa dohody so zriaďovateľom. 
OZ MŠ Beethovenova 1:
Príspevky na stravovanie detí v MŠ zo  ŠJ  pri ZŠ Beethovenova
Rodič, ktorý svoje dieťa nestihol odhlásiť prvý deň choroby zo stravy, si môže prevziať obed po predchádzajúcom oznámení v čase od 11,00 hod. do 11,15 hod v ŠJ ZŠ Beethovenova
Odhlasovanie zo stravy :
Ak sa strava odhlási 24 hodín vopred,( najneskôr do 14,15 hod. ) zníži sa o sumu zaplatenú za počet odhlásených porcií stravy suma, ktorá sa má zaplatiť v nasledujúcom období. Za neodobratú alebo včas neodhlásenú stravu sa finančná alebo iná náhrada neposkytuje.
 Odhlasovanie obedov je formou odhlasovania cez edupage stránku školy- modul jedáleň. https://beethovenova2022.edupage.org/menu/
Rodič sa na stránku prihlási cez vygenerované prihlasovacie údaje, ktoré dostane na začiatku školského roka od zástupkyne organizačnej zložky MŠ.
Ak dieťa ochorie počas víkendu odhlási zákonný zástupca dieťa zo stravy v pondelok ráno najneskôr do 7,15 hod. Výdaj neodhlásenej stravy je od 11,00 – 11,15 hod. na ZŠ Beethovenova.
Do vlastných nádob a je možný iba prvý deň neprítomnosti dieťaťa v materskej škole!
· dieťa, ktoré ochorelo počas víkendu odhlasuje zo stravy zákonný   zástupca v pondelok  ráno, najneskôr do 7,15 hod na číslo telefónu: 037/6511187, 0911540386 ( iba v čase začiatku školského roka)
· Po vygenerovaní prístupov na www stránku našej materskej školy  sa stravovanie dieťaťa odhlasuje výlučne cez edupage- v sekcii jedáleň.
· V zmysle vyhlášky č.330/2009 o zariadení školského stravovania je možné podávať stravu prinesenú z domu iba v prípade ak si to vyžaduje zdravotný stav dieťaťa na základe lekárskeho potvrdenia.
· v mesiaci september, pri nástupe dieťaťa do MŠ dostane zákonný zástupca  dieťaťa poštovú poukážku so sumou predplatného na mesiac september (počet pracovných dní na september znížený o preplatok za mesiace máj, jún, júl), ktorú musia vyplatiť okamžite, najneskôr do 10.9.
· Poštovú poukážku na mesiac október musí  rodič vyplatiť do 20.9.
· Ak túto povinnosť rodič nesplní, môže riaditeľ MŠ, po predchádzajúcom upozornení prerušiť dochádzku dieťaťa do MŠ na čas, pokiaľ rodič/ZZ dieťaťa si danú povinnosť nesplní.
· Týmto spôsobom – mesiac vopred do 20.dňa v bežnom mesiaci musí byť uhrádzaná strava počas celého školského roka.
4.3 Záujmová činnosť a krúžky
SMŠ Benkova 17: krúžky sa organizujú v súlade so Školským vzdelávacím programom „Svet okolo nás“, v popoludňajších hodinách, na základe právoplatného zmluvného vzťahu, súhlasu zriaďovateľa a informovaného súhlasu zákonného zástupcu. Vykonávajú ju kvalifikovaní lektori, ktorí zodpovedajú za bezpečnosť detí počas tejto činnosti. 
Interné krúžky: nemáme 
Materská škola Benkova 17, Nitra a Materská škola, Beethovenova 1, Nitra ponúka deťom aj záujmovú činnosť, resp. krúžky, prostredníctvom externého poskytovateľa: 
Oboznamovanie s anglickým jazykom – „Angličtina pre najmenších“ – CVČ Domino, Štefánikova trieda 63, Nitra. 
ZUŠ – Tanečný odbor
VAGeS – súkromná jazyková škola- anglický jazyk
„ V prípade, že dieťa počas záujmovej činnosti alebo krúžku obmedzuje svojim konaním práva ostatných osôb zúčastňujúcich sa výchovy a vzdelávania v rámci záujmovej činnosti alebo krúžku, môže lektor po konzultácii s riaditeľkou materskej školy vylúčiť dieťa zo záujmovej činnosti alebo krúžku.“ 
4.4 Prevádzka tried, schádzanie a rozchádzanie detí: 
OZ MŠ Benkova 17
V čase od 6.00 do 7.00 h. sa deti schádzajú v zbernej triede . Zberná trieda sa určí podľa aktuálneho školského roka.  
Od 7.00 h. sa začína prevádzka vo všetkých triedach do 16.00 h. 
Od 16.00 h do 16.30 h – sa deti schádzajú do zbernej triedy. 

OZ MŠ Beethovenova 1
V čase od 06,00  hod. do 07,00 hod. sa schádzajú deti v zbernej triede. Od 07,00 hod. sa začína prevádzka v každej triede individuálne. Odpoludnia sa deti rozchádzajú v jednotlivých triedach (odovzdávajú sa zákonným zástupcom alebo nimi splnomocnením  poverenej dospelej osobe) od 16,00 hod. sa deti opäť spájajú v zbernej triede. O 16,30 hod. končí prevádzka MŠ.
Teplota v herni musí byť najmenej 22°C a najviac 26°C. V prípade, že teplota klesne 1 deň pod 16°C alebo tri dni po sebe pod 18°C prevádzka MŠ sa preruší.
OZ MŠ Čajkovského 3
V čase od 06,00  hod. do 07,00 hod. sa schádzajú deti I. triedy, II. triedy, III. triedy , IV. triedy  a VII. triedy v II. triede na prízemí (druhý pavilón), deti V. triedy a VI. triedy sa schádzajú striedavo v V. a VI. triede  (I. pavilón), podľa pracovnej zmeny príslušnej učiteľky, ktorá má službu od 6,00 hod. Od 07,00 hod. sa začína prevádzka v každej triede individuálne. 
Odpoludnia sa deti rozchádzajú v jednotlivých triedach (odovzdávajú sa zákonným zástupcom alebo nimi splnomocnením  poverenej dospelej osobe) od 16,00 hod.: deti z I. triedy, II. triedy, III. triedy, IV. a VII. triedy sa schádzajú v VII. triede na prízemí (druhý pavilón) a deti V. a VI. triedy striedavo v V. a VI. triede (prvý pavilón), podľa pracovnej zmeny príslušnej učiteľky, ktorá má službu do 16,30 hod. O 16,30 hod. končí prevádzka MŠ.
Po prezlečení detí a ich odovzdávaní, prípadne pri preberaní z materskej školy zo zbernej triedy a aj počas obeda rodičia nevstupujú do priestorov jedálne a telocvične z hygienických a bezpečnostných dôvodov.
Materská škola nepreberá zodpovednosť za drahé šperky, predmety a hračky prinesené z domu do materskej školy. Taktiež nepreberá zodpovednosť za osobné veci ponechané v skrinke počas dlhšej neprítomnosti dieťaťa v MŠ.

 4.5 Preberanie a odovzdávanie detí : 
Dieťa od zákonných zástupcov preberá učiteľka, ktorá zaň zodpovedá od jeho prevzatia až po odovzdanie zákonnému zástupcovi / inej splnomocnenej osobe / alebo učiteľke, ktorá ju v práci 
strieda. Rodič je povinný dieťa odovzdávať osobne pedagógovi, prípadne inému zamestnancovi MŠ. Nepreberáme zodpovednosť za bezpečnosť dieťaťa, ktoré rodič poslal do MŠ samé, prípadne ho nechal v šatni bez dozoru. Po prevzatí dieťaťa zákonným zástupcom , alebo splnomocnenou osobou, je zaň zodpovedný zákonný zástupca alebo splnomocnená osoba. Rodič je povinný opustiť areál po prevzatí dieťaťa, nezdržuje sa na školskom dvore.
Pokiaľ sa rodič po prevzatí dieťaťa v popoludňajších hodinách rozhodne zostať s dieťaťom na školskom dvore je povinný rešpektovať bezpečnostné pokyny učiteľov. Odporúčame rodičom detí po prevzatí , aby sa nezdržiavali v areály materskej školy z bezpečnostných dôvodov. Pracovná doba učiteliek v popoludňajších zmenách a upratovačiek je stanovená do 16.00 hod., takže majú plné právo uzamknúť vchody a opustiť priestory pracoviska. 
V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ( tlačivo: Splnomocnenie), ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov. 
- Zákonný zástupca musí svoje dieťa prevziať a opustiť budovu MŠ do 16.30 hodiny, dokedy je prevádzka, budova bude o 16.30 uzamknutá. Ak rodič opakovane bude po dieťa chodiť po prevádzke MŠ, najviac 3x, bude písomne vyzvaný na dodržiavanie školského poriadku . 
- Učiteľka MŠ odovzdá dieťa podľa § 3 ods. 6 vyhlášky č. 541/2021 Z. z. len inému učiteľovi MŠ, inej fyzickej osobe zabezpečujúcej krúžkovú činnosť, zákonnému zástupcovi alebo ním splnomocnenej osobe. 
- Tlačivo o splnomocnení obdrží zákonný zástupca od triednej učiteľky a po jeho vyplnení ho vráti na založenie ako doklad k triednej dokumentácii. 
- V prípade, že rodičia majú súdnym rozhodnutím, prípadne predbežným opatrením obmedzené preberanie svojho dieťaťa, je potrebné o tom písomne ( fotokópiou úradného rozhodnutia zo súdu) informovať triednu učiteľku a riaditeľku MŠ. Triedne učiteľky sa v tomto prípade riadia pokynmi zákonného zástupcu a úradného rozhodnutia. 
- v prípade, ak bude mať materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately. 
 4.6 Organizačné podmienky výchovy a vzdelávania: 
Realizácia výchovy a vzdelávania sa uskutočňuje prostredníctvom rôznych denných aktivít, pričom ich súčasťou sú aj vzdelávacie aktivity. Pravidelne sa opakujú v konkrétnej triede a sú 
spracované do harmonogramu denných aktivít, pričom kladieme dôraz na dosiahnutú fyzickú a psychickú úroveň a individuálne zvláštnosti detí v konkrétnej triede. 
Pri usporiadaní denných aktivít sa zabezpečuje vyvážené striedanie činností s dôrazom na vytvorenie bezstresového prostredia pre deti a učiteľky, dodržiavajú sa zásady zdravej životosprávy detí v presne stanovený čas a vytvára sa časový priestor na hry s rôznym obsahovým zameraním. 
Pri striedaní denných aktivít by mala učiteľka rešpektovať: 
• pravidelnosť – poskytnúť podmienky a priestor na spontánne hry, vzdelávacie aktivity, pobyt vonku a zabezpečiť ich pravidelné opakovanie atď., s dôrazom najmä na to, že v súčasnosti je už prekonaný názor, že všetky organizačné formy sa budú konať v presne stanovenom čase, ako aj s presným časovým vymedzením, 
• dôslednosť – umožniť dieťaťu dokončiť hru, príp. presunúť ju vytvorením vhodných podmienok na neskorší čas, alebo viesť deti dôsledne a citlivo k dodržiavaniu pravidiel slušného správania v akejkoľvek situácii atď., 
• optimálny biorytmus – umožniť pravidelnosť v činnostiach zabezpečujúcich životosprávu, pri zabezpečovaní hygienických potrieb, pravidelnosť odpočinku, zdravotných cvičení 
• bezstresové prostredie – uspokojovať potreby a záujmy detí, nenáhliť sa v realizácii výchovno-vzdelávacích činností, znížiť hlučnosť v triede používaním primeranej hlasovej intenzity, primeraných neverbálnych prejavov atď. 
 4.7 Harmonogram denných aktivít v materskej škole : 
1. Hry a činnosti podľa výberu detí. 
2. Zdravotné cvičenia. 
3. Dopoludňajšie vzdelávacie aktivity . 
4. Činnosti zabezpečujúce životosprávu (osobná hygiena, stravovanie, stolovanie). 
5. Pobyt vonku (v jarných a letných mesiacoch aj 2x denne). 
6. Obed a odpočinok. 
7. Popoludňajšie vzdelávacie aktivity, krúžkové činnosti, hry a činnosti podľa výberu detí. 
Časový harmonogram denných aktivít je zverejnený pre zákonných zástupcov v triede, na nástenke v šatni príslušnej triedy a na web. stránke MŠ . 
 4.8 Organizácia v šatni : 
Do šatne majú prístup zákonní zástupcovia a splnomocnené osoby v čase od 6.00 do 8.00 hod. a od 14.30 do 16.30 hod. 
Pri prezliekaní a odkladaní vecí do skrinky vedú zákonní zástupcovia v spolupráci s učiteľkami deti k samostatnosti a poriadkumilovnosti. 
Za poriadok v skrinkách a vlastné hračky zodpovedá rodič, tiež za stále pripravené náhradné oblečenie pre prípad znečistenia a premočenia. Za estetickú úpravu šatne zodpovedá triedna učiteľka príslušnej triedy, za hygienu upratovačky a uzamknutie vchodu určený prevádzkový pracovník. 
Zákonným zástupcom sa odporúča sledovať oznamy v šatni, zaujímať sa o obsah dňa v MŠ, spolupracovať s učiteľkami v záujme spoločného pôsobenia na dieťa, zúčastňovať sa rodičovských združení. 
4.9 Organizácia v umyvárni : 
Všetky triedy majú samostatnú umyváreň. Každé dieťa má vlastný hrebeň, uterák a pohár na pitie, všetko označené svojou značkou. 
- Za pravidelnú výmenu uterákov, čistenie hrebeňov, suchú podlahu a hygienu umyvárne zodpovedá určený prevádzkový zamestnanec. 
- Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. 
- Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických , zdravotných a bezpečnostných predpisov zodpovedajú učiteľky príslušnej triedy spolu s upratovačkami. 
 4.10 Organizácia v jedálni: 
OZ MŠ Benkova 17:
Jedlo sa deťom podáva v jedálni v každom pavilóne vo dvoch etapách : 
Prvá etapa : Desiata : od 8.15 – 8.30 h. Obed : od 11.15 - 11.35 h. Olovrant : 14.15 – 14.30 h. 
Druhá etapa : Desiata : od 8.35 – 8.50 h. Obed : od 11.40 - 12.00 h. Olovrant : 14.35 – 14.50 h. 
- Za kvalitu a predpísané množstvo stravy, hygienu a kultúru stolovania zodpovedá vedúca školskej jedálne. Ďalej zabezpečuje zisťovanie počtu stravníkov a pitný režim. 
- Za organizáciu a výchovný proces v jedálni zodpovedajú učiteľky. 
- Učiteľky vedú deti k osvojovaniu si základných návykov kultúrneho stolovania, v maximálnej miere pri tom uplatňujú individuálny prístup k deťom. 
- Počas jedla učiteľka deti nenásilne usmerňuje, podľa želania zákonných zástupcov aj prikrmuje. Nenúti ich jesť. 
- Deti 3-4 ročné používajú pri jedle lyžicu, deti 4-5 ročné aj vidličku a predškoláci kompletný príbor. V závislosti od zručností detí sa umožní používanie kompletného príboru aj mladším deťom. 
- V čase obeda dohliada na správnosť stolovania pedagogický zamestnanec z rannej služby, ktorý stoluje až po odovzdaní detí pedagógovi z odpoludňajšej služby. 
- Individuálne donášanie hotovej stravy pre deti do školskej jedálne je neprípustné s výnimkou diétneho stravovania – v zmysle vyhlášky MŠ SR č. 330/2009 Z. z. a MZ SR č.75/2023 Z. z. o podrobnostiach o požiadavkách na zariadenia pre deti a mládež. 
- Poskytovať diétne stravovanie v zariadeniach školského stravovania je možné v súlade s ustanovením vyhlášky MŠ SR č. 330/2009 Z. z. o zariadení školského stravovania, a to donáškou pripravenej stravy zákonným zástupcom dieťaťa na základe písomného potvrdenia odborného lekára. Spôsob manipulácie s prinesenou stravou je súčasťou prevádzkového poriadku ŠJ. 
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od odborného lekára, na ktorom budú uvedené potraviny, ktoré dieťa nesmie jesť (mliečne potraviny, potraviny obsahujúce škrob atď.) 
Systém stravovania v MŠ je nastavený tak, aby vzhľadom na pestrosť skladby podávanej stravy bolo zabezpečené plnenie odporúčaných výživových dávok pre vekovú skupinu predškolských 
detí a to vitamínov, minerálov a stopových prvkov, ktoré sú pre fyzický a mentálny vývin dieťaťa v tomto období extrémne dôležité. 
Školská jedáleň pripravuje a poskytuje jedlá a nápoje pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných MŠVVaM SR, ktorých sa striktne dodržiava výrobný postup a množstvo surovín. 
Jedálny lístok zostavuje vedúca ZŠS pri SMŠ Benkova 17 , v ktorom je dodržiavaná odporúčaná skladba týždenného jedálneho lístka podľa nutričných hodnôt pre deti MŠ. 
Vedúca ŠJ i hlavná kuchárka disponujú príslušným odborným vzdelaním i školeniami v HCCP. 
Podotýkame, že školské stravovanie je v súlade so zásadami zdravej výživy detí a európskeho programu prevencie obezity. 
OZ MŠ Beethovenova:
Harmonogram stravovania : Strava sa deťom podáva v dvoch etapách 
DESIATA	:	prvá etapa	:	08,10 hod. – 08,40 hod.         (1,2,3,7tr.)
druhá etapa	:	08,40 hod. – 09,05 hod         ( 4,5,6 tr.)
OBED		:	prvá etapa	:	11,10 hod. – 11,45 hod.        (1,2,3,7tr.)
druhá etapa	:	11,50 hod. – 12,15 hod.        ( 4,5,6 tr.)
OLOVRANT	:	prvá etapa	:	14,10 hod. – 14,40 hod.        ( 1,2,3,7 tr.)
druhá etapa	:	14,45 hod. – 15,05 hod.        (4,5,6 tr.)
Vyhláška MŠ SR č. 330/2009 Z. z. o zariadení školského stravovania ustanovuje spôsob  organizácie a prevádzky, kontroly kvality podávania jedál a materiálno – technické zabezpečenie školských jedální. Stravu zabezpečuje ŠJ pri ZŠ Beethovenova. Školská jedáleň pripravuje výrobu jedál a nápojov pre deti podľa odporúčaných výživových dávok potravín, materiálno – spotrebných noriem a receptúr pre školské stravovanie podľa vekových skupín detí, spolupracuje s materskou školou pri utváraní zdravých výživových, hygienických a spoločenských návykov. Za kvalitu a predpísané množstvo stravy, hygienu a kultúru stolovania zodpovedá vedúca ŠJ pri ZŠ Beethovenova . Ďalej zabezpečuje zisťovanie počtu stravníkov a PITNÝ  REŽIM detí materskej školy. Za organizáciu a výchovný proces v jedálni zodpovedá riaditeľ materskej školy a pedagogickí zamestnanci. Učiteľky vedú deti k osvojovaniu si základných návykov a kultúrneho stolovania, v maximálnej miere pritom uplatňujú individuálny prístup k deťom. Počas jedla pedagogickí zamestnanci deti nenásilne usmerňujú a motivujú ku konzumácii jedla. Deti v najmladšej vekovej skupine  používajú pri jedle lyžičku, prípadne vidličku, deti  v staršej vekovej skupine (5-6 ročné) používajú od začiatku školského roka kompletný príbor.
OZ MŠ Čajkovského 3
Harmonogram stravovania : Strava sa deťom podáva v dvoch etapách 
DESIATA	:	prvá etapa	:	08,15 hod. – 08,35 hod.	(I., II., III., IV. tr.)
			druhá etapa	:	08,40 hod. – 09,00 hod.	( V.,VI.,VII. tr.)
OBED		:	prvá etapa	:	11,15 hod. – 11,35 hod.
			druhá etapa	:	11,40 hod. – 12,00 hod. 
OLOVRANT	:	prvá etapa	:	14,15 hod. – 14,35 hod.
			druhá etapa	:	14,40 hod. – 15,00 hod.

4.11 Pobyt detí vonku: 
Počas pobytu detí vonku je učiteľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľa materskej školy. Maximálne dbá, aby žiadne dieťa neopustilo školský dvor. 
Pobyt vonku učiteľka premyslí a naplánuje tak, aby bol pre deti zaujímavý a príťažlivý. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na chodníky atď. Realizuje sa najmenej dve hodiny dopoludnia a dve popoludní v závislosti od dĺžky pobytu detí v MŠ. 
Pobyt vonku obsahuje pohybové aktivity detí, pozorovanie zmien v prírode a vychádzky. Môže byť počas neho zaradená aj vzdelávacia aktivita, obsahovo zameraná na oboznamovanie s prírodou a prírodnými javmi, dopravnou tematikou atď. Pobyt vonku sa realizuje každý deň. Uskutočňuje sa v každom vhodnom počasí. Môže byť skrátený alebo vynechaný pri mimoriadne nepriaznivých meteorologických podmienkach, ktorými sú víchrica, silný nárazový vietor, prudký dážď, teploty pod – 10 °C. 
4.12 Pobyt na školskom dvore: 
Jednotlivé triedy využívajú rôzne plochy školského dvora. Učiteľka, ktorá príde na dvor s deťmi ako prvá, skontroluje bezpečnosť areálu školského dvora, skontroluje bezpečnosť drevených preliezačiek podľa potreby odstráni z dosahu nebezpečné predmety, prípadne zabezpečí ich likvidáciu školníkom alebo upratovačkou. Upratovačka má, podľa náplne práce, každé ráno skontrolovať bezpečnosť celého školského dvora. 
4.13 Vychádzky: 
Na vychádzke nemôže mať pedagogický zamestnanec viac ako 21 detí od 4 do 5 rokov alebo 22 detí starších ako 5 rokov. Pri vyššom počte detí alebo činnostiach, ktoré si vyžadujú zvýšený dozor ( plávanie, saunovanie, korčuľovanie ), riaditeľka zabezpečí ďalšieho zamestnanca materskej školy alebo inú plnoletú osobu, ktorá pod vedením učiteľky dbá na bezpečnosť detí. S triedou s deťmi vo veku od 3 do 4 rokov sa uskutočňuje vychádzka vždy za prítomnosti dvoch učiteliek. Nesmie byť neprimerane dlhá, musí mať dobre pripravenú a premyslenú náplň a cieľ. Na vychádzke idú učiteľky tak, že jedna je prvá, pred deťmi a druhá posledná, vždy za deťmi. 
Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa terč na zastavenie premávky, vchádza na vozovku prvá a odchádza z nej posledná. 
4.14 Organizácia pobytu vonku počas letných mesiacov: 
V čase letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2-krát počas dňa, v dopoludňajších a odpoludňajších hodinách. Zvyčajne v čase od 11.00 do 15.00 hod. sa obmedzuje na minimum. Deti musia mať pri pobyte vonku hlavu krytú vhodným doplnkom ( šiltovka, klobúk a pod.), aby sa predišlo úpalu. Oblečenie majú mať vzdušné, z prírodných materiálov. Ak majú v skrinke opaľovací krém a učiteľka je o tom informovaná, pred odchodom von ho dieťaťu pomôže použiť. Deti majú v plnej miere zabezpečený pitný režim, prípadne si deti nosia z domu pitie v nerozbitnej fľaši s uzáverom. 
Obliekanie detí na pobyt vonku: 
Pri obliekaní detí pomáhajú učiteľkám určené upratovačky . Učiteľky vedú deti postupne k samostatnému obliekaniu sa a obúvaniu. 
4.15 Organizácia v spálni: 
Zmyslom odpočinku je regenerácia psychických a fyzických síl detí. Každé dieťa leží výlučne na svojom lôžku. Pokiaľ je dieťa delené do inej triedy poverení zamestnanci zabezpečia aj prenesenie jeho posteľného prádla. Posteľná bielizeň je vymieňané každé dva týždne podľa hygienických noriem, prípadne podľa potreby. Každé dieťa má vlastné pyžamo a vankúš. Pyžamo nosia deti v piatky domov a v pondelok donášajú čisté. Pri prezliekaní učiteľka motivuje deti podľa ich schopnosti k sebaobsluhe a dôslednosti pri odkladaní zvrškov odevu. Počas popoludňajšieho oddychu v spálni učiteľka zabezpečí pravidelné vetranie , ktoré neohrozí zdravie detí (mimo detí – v časti, kde sú umiestnené stoly). Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Počas odpočinku si môže učiteľka dopĺňať triedne písomnosti, pripravovať pomôcky, študovať odbornú literatúru, používať počítač a internet na zabezpečenie vyššie uvedených činností. 
Odpočinok sa realizuje po obede, v závislosti od potrieb detí s minimálnym trvaním 30 minút. Žiadne dieťa nemožno nútiť spať. Dĺžka odpočinku v jednotlivých triedach je uvedená v denných aktivitách, je neoddeliteľnou súčasťou foriem denných činností – priamou výchovno–vzdelávacou činnosťou. 
4.16 Organizácia ostatných aktivít: 
• Výlet alebo exkurzia sa organizuje na základe Plánu práce školy a informovaného súhlasu zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie pedagogický zamestnanec poverený riaditeľom organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výlety a exkurzie s deťmi predškolského veku sa môžu použiť aj verejná dopravu. Riaditeľka písomne oznámi zriaďovateľovi organizovanie podujatia. Pre deti, ktoré sa na exkurzii alebo výlete nemôžu zúčastniť, materská škola zabezpečí náhradný program a 
primeraný dozor nad ich bezpečnosťou. Dozor pri výletoch a exkurziách zabezpečujú učiteľky na triedach, v spolupráci s prevádzkovými zamestnancami alebo rodičmi. 
Zákonný zástupca dieťaťa svojim podpisom na prezenčnej listine potvrdzuje, že : 
- bol informovaný o organizovaní krúžkovej činnosti, na ktorú svoje dieťa záväzne prihlásil; ako aj s dôsledkami svojho súhlasu – riadna a včasná úhrada poplatkov, 
- potvrdzuje svoj súhlas s účasťou svojho dieťaťa na akciách organizovaných materskou školou v zmysle Plánu práce školy. 
- potvrdzuje svoj súhlas s účasťou svojho dieťaťa na akciách a poskytnutím informácií o akciách, ktoré sa konajú mimo areálu materskej školy - exkurzie do knižnice, do základnej školy, do múzea, kina, divadla, na Mestskú políciu, do ZUŠ, na výstavy, do Galérie umenia, dopravné ihrisko. 
Materská škola pravidelne informuje o dianí v MŠ, o realizovaných akciách a aktivitách aj prostredníctvom fotografií z akcií a aktivít detí na vlastnej webovej stránke www.msbenkova.sk Zákonný zástupca bol o tejto skutočnosti riadne informovaný a svojim podpisom, zvoleným súhlasom, nesúhlasom sa vyjadril s takouto propagáciou materskej školy v dokumente : Súhlas zákonného zástupcu v zmysle zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Dokument tvorí súčasť Bezpečnostného projektu MŠ. 
4.17 Úsporný režim chodu spojenej materskej školy : 
Z dôvodu šetrenia finančných prostriedkov v prípade nízkej dochádzky detí do materskej školy z dôvodu zvýšenej chorobnosti, hlavne v zimných mesiacoch, riaditeľka môže rozhodnúť o spájaní tried v jednotlivých pavilónoch. Spájajú sa tie triedy, kde je to ekonomicky najvýhodnejšie. Pri rozhodnutí o spájaní tried sa dbá na zabezpečenie kvalitnej výchovy a vzdelávania. Nadbytok zamestnancov v takomto prípade riaditeľka rieši udelením náhradného voľna alebo čerpaním dovolenky. Spájajú sa triedy i počas neprítomnosti učiteliek z dôvodu pracovnej neschopnosti, dovolenky alebo vzdelávania. 
V prípade spájania detí rôznych tried do jednej triedy sa zápis do triednej knihy robí len v tých triedach, v ktorých deti skutočne aj sú. V triede, z ktorej sú deti rozdelené do ostatných tried sa na mieste zápisu uvedie: Deti boli rozdelené do triedy (napr. trieda č. 1, trieda č.2 a pod.). 
Naplánovaná výchovno-vzdelávacia činnosť sa realizuje v triede, v ktorej sú kmeňové deti aj deti z rozdelenej triedy, pričom sa prispôsobí rozvojovým možnostiam a schopnostiam všetkých prítomných detí. Zápis bude odrazom skutočne realizovanej výchovno-vzdelávacej činnosti. 
4.18 Organizácia v prípade delenia detí : 
V prípade neprítomnosti pedagóga môže riaditeľ školy nariadiť zastupovanie. Zastupujúcemu pedagógovi tým vzniká nárok na nadčasové hodiny. Pokiaľ chýbajú viacerí pedagógovia riaditeľ dohliada na to, aby v prvom rade boli deti v ranných hodinách vo svojich triedach a delili sa až po obede. V nevyhnutných prípadoch riaditeľ môže rozhodnúť o prerušení prevádzky na triede aj počas celého dňa. O tom, že sú deti delené do iných tried sú rodičia informovaní písomným oznamom. Súčasťou oznamu je zoznam detí a trieda, do ktorej bolo dieťa dočasne zaradené. Do tejto triedy prevádzkoví zamestnanci prenesú osobné veci detí a 
posteľné prádlo. Delenie detí je riešené operačne a to v závislosti od počtu prítomných detí a preto zmeny v zaradení dieťaťa do náhradnej triedy sa môžu denne meniť podľa aktuálnej situácie. 
4.19 Vykonávanie pedagogickej praxe v materskej škole : 
Študentky stredných a vysokých škôl, ktoré majú záujem o vykonávanie pedagogickej praxe počas školského roka, sa hlásia u riaditeľky materskej školy. 
Riaditeľka školy: 
• poučí študentky o BOZP na pracovisku, o čom vypracuje písomný záznam s podpismi poučených, 
• oboznámi študentky so Školským poriadkom materskej školy a školskou dokumentáciou, 
• zaradí študentky do tried. 
4.20 Triedny učiteľ: 
Podľa § 3 ods. 1 vyhlášky č. 541/2021 Z. z. o materskej škole v znení neskorších predpisov, riaditeľka materskej školy určuje pre každú triedu triednu učiteľku: 
Konzultačné hodiny pre zákonných zástupcov sú po dohode s triednymi učiteľkami. 
Zákonný zástupca dieťaťa má možnosť konzultácie s učiteľkami po telefonickom alebo osobnom dohovore o čase stretnutia. Konzultácie sú spravidla ústne, avšak pokiaľ rodič prejaví záujem, je vyhotovená v písomnej forme. V prípade potreby vyriešiť neodkladný problém týkajúci sa dieťaťa, či už výchovného, vzdelávacieho alebo zdravotného charakteru, triedna učiteľka požiada zákonného zástupcu dieťaťa o stretnutie a to buď osobne alebo prostredníctvom ďalšej učiteľky triedy, telefonicky alebo písomne. Zo stretnutia so zákonným zástupcom vyhotoví písomný záznam a odovzdá ho riaditeľke MŠ. Pedagogickí pracovníci poskytujú informácie o deťoch v súlade so zákonom č. 18/2018 Z. z. o ochrane osobných údajov, zodpovedajú za ochranu osobných údajov detí i zamestnancov MŠ. 
Triedna učiteľka zodpovedá za úplnosť a správnosť pedagogickej a ďalšej dokumentácie týkajúcej sa detí alebo triedy. Ďalej spolupracuje so zákonným zástupcom, ostatnými pedagogickými zamestnancami a odbornými zamestnancami. Zákonným zástupcom poskytuje triedna učiteľka pedagogické poradenstvo. 
Ak je triedna učiteľka neprítomná dlhšie ako 30 dní, riaditeľka ustanoví na jej zastupovanie iného pedagogického zamestnanca. 
Riaditeľka môže zriadiť pre učiteľky metodické združenie, ako svoj poradný a iniciatívny orgán,( § 2 ods.3, vyhlášky 541/2021 Z. z. v znení neskorších prepisov ), ktorý sa zaoberá pedagogickými a výchovno-vzdelávacími problémami. Členmi metodického združenia sú všetky učiteľky materskej školy. 
Metodické združenie pracuje podľa štatútu MZ a Plánu činnosti, ktorý každoročne schvaľuje riaditeľka. Plán činnosti metodického združenia tvorí súčasť Plánu práce školy. 
4.21 Register detí : 
Register detí je zoznam detí prijatých do materskej školy podľa § 157 zákona č. 245/2008 Z. z. o výchove a vzdelávaní ( školský zákon ). Je určený na overovanie dokladov o vzdelaní a o získanom stupni vzdelania a na účel štatistických zisťovaní. 
Register detí vedie materská škola v školskom registri detí, je neverejný. 
Pri práci s registrom detí je riaditeľka školy povinná dodržiavať všeobecne záväzné právne predpisy o ochrane osobných údajov. Materská škola vedie v školskom registri údaje podľa § 158 školského zákona. Riaditeľka školy poskytuje zriaďovateľovi údaje podľa stavu k 15. septembru príslušného školského roka. Na zber, spracovanie a vedenie osobných údajov uvedených v registri detí podľa tohto zákona sa vzťahujú osobitné predpisy. Súhlas so spracovaním osobných údajov detí a zákonných zástupcov detí, na poskytnutie vzdelávacím inštitúciám (ZŠ) a zverejňovaním na webovej stránke MŠ , dáva zákonný zástupca dieťaťa po nástupe do MŠ na osobitnom tlačive, ktoré je súčasťou triednej dokumentácie a je spracovaný v zmysle zákona č. 18/2018 Z. z. o ochrane osobných údajov. 

 Doklad o získanom vzdelaní : 
V súlade s § 16 školského zákona materská škola poskytuje predprimárne vzdelanie. 
Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole. 
Dokladom o získanom vzdelaní je v materskej škole Osvedčenie o získaní predprimárneho vzdelania. Doklad vydá riaditeľka materskej školy na predpísaných tlačivách schválených MŠ SR len deťom, ktoré absolvovali posledný rok vzdelávacieho programu odboru vzdelávania v materskej škole, na konci obdobia školského vyučovania spravidla s dátumom 30. jún príslušného kalendárneho roku. 
Ak bude dieťa pokračovať v plnení povinného predprimárneho vzdelávania, osvedčenie sa vydá len na konci školského roku, v ktorom pokračovalo v plnení povinného predprimárneho vzdelávania. 
Ak pôjde o dieťa, ktoré absolvuje individuálne predprimárne vzdelávanie podľa § 28b školského zákona, osvedčenie bude vydávať kmeňová materská škola. 
MŠ vedie evidenciu vydaných osvedčení. 
Osvedčenie si deti prevezmú na konci školského roka v júni na rozlúčkovej slávnosti predškolákov. 
Následne túto skutočnosť zaznamenajú učiteľky v osobnom spise dieťaťa. 
4.22 Ospravedlnenie neprítomnosti dieťaťa v MŠ 
( v súlade s § 144 ods. 10 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov.) 
Ospravedlnenie neprítomnosti dieťaťa plniaceho povinné predprimárne vzdelávanie v materskej škole: 
Dochádzka do MŠ je pre deti plniace povinné predprimárne vzdelávanie  povinná, to znamená, že zákonný zástupca bez ospravedlnenia nemôže nechať dieťa doma ani jeden deň. 
Dieťa plní PPV formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. 
Ak sa dieťa nemôže zúčastniť na výchove a vzdelávaní, jeho zákonný zástupca je povinný podľa § 144 ods. 9 školského zákona oznámiť MŠ bez zbytočného odkladu príčinu jeho neprítomnosti. 
Podľa § 144 ods. 9,10, 12, 13,a 16 až 22 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 176/2025 Z. z. s účinnosťou od 1. septembra 2026 upravuje postup materskej školy pri ospravedlňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania (ďalej len „dieťa“).
Spojená materská škola pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia alebo úrazu  postupuje od 01.09.2026 v
· miernejšom režime ospravedlňovania podľa § 144 ods. 16 školského zákona.

Miernejší režim ospravedlňovania
Ak materská škola postupuje v miernejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas kalendárneho mesiaca najviac 14 vyučovacích dní, a zároveň
c) súhrnne počas dvoch po sebe nasledujúcich kalendárnych mesiacov najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.

a) Neprítomnosť dieťaťa ospravedlňuje materská škola na základe žiadosti jeho zákonného zástupcu (§ 144 ods. 10 školského zákona). 
b) Ak neprítomnosť dieťaťa, ktoré plní povinné predprimárne vzdelávanie, z dôvodu ochorenia trvá viac ako 7 po sebe nasledujúcich vyučovacích dní , alebo súhrnne viac ako 14 dní vyučovacích dní, alebo súhrnne počas dvoch po sebe nasledujúcich kalendárnych mesiacov viac ako 21vyučovacích dní vyžaduje sa aj predloženie potvrdenia od lekára. 
c) Vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti; to platí aj ak ide o ospravedlňovanie podľa odseku b/.
 
Vo všeobecnosti sa za dôvod ospravedlniteľnej neprítomnosti dieťaťa alebo žiaka na výchove a vzdelávaní podľa § 144 ods. 9 školského zákona uznáva najmä: 
• choroba, prípadne lekárom nariadený zákaz dochádzky do školy, 
• mimoriadne nepriaznivé poveternostné podmienky alebo 
• náhle prerušenie premávky hromadných dopravných prostriedkov, 
• mimoriadne udalosti v rodine alebo 
• účasť dieťaťa alebo žiaka na súťažiach. 
Z vyššie uvedeného dôvodu vyplýva, že materská škola v rámci kontroly riadneho plnenia predprimárneho vzdelávania, v jednotlivých prípadoch bude dôsledne posudzovať dôvody na vyžiadanie si potvrdenia od lekára na ospravedlnenie neprítomnosti dieťaťa na výchove a vzdelávaní. 
Zákonný zástupca vo veci ospravedlňovania neprítomnosti dieťaťa: 
- dbá o to, aby dieťa dochádzalo do MŠ pravidelne a včas, 
- oznamuje MŠ bez zbytočného odkladu dôvod neprítomnosti dieťaťa, 
- informuje školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania, 
- predkladá doklad preukazujúci dôvod neprítomnosti dieťaťa na výchove a vzdelávaní v súlade so školským poriadkom. 
Triedny učiteľ vo veci ospravedlňovania neprítomnosti dieťaťa: 
- spolupracuje so zákonnými zástupcami, pedagogickými zamestnancami a odbornými zamestnancami, 
- eviduje dochádzku a neprítomnosť detí na vyučovaní, 
- vyžaduje ospravedlnenie neprítomnosti detí, ktoré uschováva do konca príslušného škol. roka, 
- informuje včas zákonného zástupcu , keď škola postupuje podľa § 144 ods. 13 a v prípade pochybnosti vyžaduje lekárske potvrdenie alebo iný doklad potvrdzujúci dôvod neprítomnosti, 
- oboznamuje zákonných zástupcov so spôsobom ospravedlňovania neprítomnosti detí na vyučovaní, 
- navrhuje opatrenia súvisiace s porušením školského poriadku týkajúce sa ospravedlňovania neprítomnosti, 
- preukázateľne oboznamuje zákonných zástupcov s nedostatkami súvisiacimi s ospravedlňovaním neprítomnosti. 

Riaditeľ školy vo veci ospravedlňovania neprítomnosti dieťaťa: 
- zodpovedá za vypracovanie a dodržiavanie školského poriadku, 
- oznamuje príslušnému orgánu štátnej správy a obci, v ktorej má zákonný zástupca trvalý pobyt, ak zákonný zástupca nedbá o riadne plnenie povinného predprimárneho vzdelávania. 

Podľa § 24 ods. 9 zákona č. 355/2007 Z. z. materská škola je povinná: 
a) zabezpečiť, aby skutočnosť, či zdravotný stav dieťaťa umožňuje jeho prijatie do materskej školy, zisťovala každý deň zodpovedná službukonajúca učiteľka pred prijatím dieťaťa do materskej školy (učiteľka vykonáva tzv. „ranný filter“), 
b) zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho prenosného ochorenia, dočasný dohľad nad ním a informovanie zástupcu dieťaťa. 
Podľa § 3 ods. 5 vyhlášky Ministerstva školstva Slovenskej republiky č. 541/2021 Z. z. o materskej škole v znení neskorších predpisov, učiteľka materskej školy môže odmietnuť prebrať dieťaťa, ak zistí, že nie je zdravotne spôsobilé na pobyt v materskej škole. 
Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov školy a informuje zákonného zástupcu dieťaťa. 
V obidvoch prípadoch má zákonný zástupca alebo navštíviť lekára, ktorý rozhodne o ďalšom postupe alebo sám rozhodnúť (s plnou zodpovednosťou za svoje dieťaťa) čo s dieťaťom urobí (napr. nechá ho niekoľko dní doma a zabezpečí starostlivosť inou osobou atď.). 
Cieľom „ranného filtra“ je identifikovať deti, ktoré navonok prejavujú zreteľné príznaky, ktoré by mohli znamenať infekčné ochorenie dieťaťa s možnosťou ohrozenia ostatných detí v materskej škole. 
„Ranný filter“ nie je nástrojom vyvodzovania záverov o zdraví a chorobe dieťaťa. Pri vykonávaní „ranného filtra“ učiteľka materskej školy pohľadom skontroluje oči, uši, nos a viditeľné časti kože a vyzve dieťa, aby zakašlalo. 
Učiteľka dieťa odmietne prevziať do materskej školy, ak: 
- má oči výrazne lesklé alebo červené, s hnisavým výtokom („karpinami“), 
- mu z uší vyteká tekutina a je zaschnutá na ušnici, 
- mu z nosa vyteká hustá skalená tekutina, okolie nosa má červené, podráždené, 
- má na tvári alebo na končatinách zapálené, hnisajúce miesta a miesta aj s chrastami, 
- má intenzívny dusivý kašeľ alebo výrazný vlhký produktívny kašeľ. 
Ak dieťa tieto príznaky nemá, učiteľka dieťa od zákonného zástupcu prevezme. 
Po chorobe môže dieťa nastúpiť do materskej školy aj v prípade, že má jednoduchú (priesvitnú) nádchu, občasný suchý dráždivý kašeľ aj ak u neho pretrváva občasný vlhký kašeľ, najmä pri námahe alebo v ľahu po spánku (môže pretrvávať aj 3 týždne). 
Na účely prevzatia, resp. neprevzatia dieťaťa pri zistení, že jeho zdravotný stav nie je vhodný na prijatie do materskej školy, nie je lekár povinný uvádzať podrobný opis zdravotného stavu dieťaťa, iba potvrdenie o zdravotnom stave dieťaťa. 
5. PODMIENKY NA ZAISTENIE BEZPEČNOSTI A OCHRANY ZDRAVIA DETÍ A ICH OCHRANY PRED SOCIÁLNO-PATOLOGICKÝMI JAVMI, DISKRIMINÁCIOU ALEBO NÁSILÍM 
5.1. Bezpečnosť a ochrana zdravia detí 
Za bezpečnosť a ochranu zdravia dieťaťa podľa § 4 ods. 1 zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe. Ak krúžkovú činnosť vykonáva so súhlasom zákonných zástupcov lektor, za bezpečnosť detí zodpovedá v plnom rozsahu lektor. 
Za dodržiavanie hygienických a bezpečnostných predpisov v priestoroch materskej školy a ochranu zdravia detí zodpovedajú aj prevádzkoví zamestnanci, a to v rozsahu im určenej pracovnej náplne. 
Prevádzkoví zamestnanci zodpovedajú za uzamykanie vchodov do budovy MŠ od 8.00 h, pre zabezpečenie detí pred únikom z budovy MŠ. 
Ak učiteľka zistí nedostatok na predmetoch, pomôckach alebo zariadení, ktorý môže ohroziť zdravie alebo bezpečnosť detí, zabezpečí jeho odstránenie osobne alebo to oznámi ihneď nepedagogickému zamestnancovi. Ten ho podľa svojich schopností odstráni, prípadne o jeho odstránenie požiada zamestnancov údržby mestského úradu, prostredníctvom riaditeľky alebo zástupkyne. 
Učiteľka je zodpovedná za vytvorenie pokojnej a tvorivej atmosféry v materskej škole, ochranu psychického zdravia dieťaťa , nepoužíva voči nemu telesné tresty ani neprimerané inhibičné metódy výchovy. 
Materská škola je pri výchove a vzdelávaní a pri činnostiach súvisiacich s výchovou a vzdelávaním povinná: 
1. Prihliadať na základné fyziologické potreby detí. 
2. Vytvárať podmienky na zdravý vývin detí a na predchádzanie sociálno-patologických javov. 
3. Poskytnúť nevyhnutné informácie na zaistenie bezpečnosti a ochrany zdravia detí. 
4. Viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou; pri vzniku školského úrazu vyhotoviť záznam o školskom úraze. Pri úraze zabezpečí učiteľka 1. pomoc a lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa. 
5. Podľa § 24 ods. 6 zákona č. 355/2007 Z. z. O ochrane, podpore a rozvoji verejného zdravia a o zmene a doplnení niektorých zákonov môže byť v MŠ umiestnené len dieťa, ktoré: 
• je spôsobilé na pobyt v kolektíve, 
• neprejavuje príznaky prenosného ochorenia, 
• nemá nariadené karanténne opatrenie. 
Skutočnosti uvedené v predchádzajúcich bodoch potvrdzuje písomným vyhlásením zákonný zástupca dieťaťa. Vyhlásenie nesmie byť staršie ako jeden deň. Vyhlásenie predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako päť dní. 
Podľa § 24 ods. 9 zákona č. 355/2007 Z. z. materská škola je povinná: 
a) zabezpečiť, aby skutočnosť, či zdravotný stav dieťaťa umožňuje jeho prijatie do materskej školy, zisťovala každý deň zodpovedná službukonajúca učiteľka pred prijatím dieťaťa do materskej školy, 
b) zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho 
prenosného ochorenia, dočasný dohľad nad ním a informovanie zástupcu dieťaťa. 
Na vychádzke nemôže mať pedagogický zamestnanec viac ako 21 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý pod vedením učiteľa dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov. 
Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľka zabezpečí počet pedagogických zamestnancov takto: 
a) pobyt detí v škole v prírode je najviac desať detí na jedného pedagogického zamestnanca, 
b) na výlet a exkurziu dvaja pedagogickí zamestnanci a jedna poverená plnoletá osoba na počet detí podľa § 28 ods.9 školského zákona, 
c) pri saunovaní je najviac desať detí na jedného pedagogického zamestnanca, 
d) športový výcvik jeden učiteľ na najviac 8 detí, 
e) ďalšie aktivity v súlade so šk. vzdelávacieho programom 1 učiteľ a 1 poverená plnoletá osoba na najviac 10 detí. 
Výlet alebo exkurzia sa organizuje najviac na jeden deň a so zabezpečením teplého obeda pre deti s prihliadnutím na ich bezpečné, hygienické a fyziologické potreby. Pred uskutočnením výletu alebo exkurzie riaditeľom poverený vedúci pedagogický zamestnanec organizačne zabezpečí prípravu a priebeh týchto aktivít vrátane poučenia o bezpečnosti a ochrane zdravia. Vypracuje Informovaný súhlas - písomný záznam, ktorý potvrdia svojím podpisom všetky zúčastnené osoby. 
Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi. 
Zákonní zástupcovia sú zodpovední za to, že odovzdajú dieťa do SMŠ zdravé. 
Do SMŠ neprijímame deti: so zvýšenou teplotou, užívajúce antibiotiká, s vírusovým ochorením , s hnačkami, so zvracaním so silným kašľom,… 
Zákonní zástupcovia sú povinní oznámiť výskyt infekčnej choroby v mieste bydliska dieťaťa, a to z dôvodu, aby sa v priestoroch školy mohli včas urobiť potrebné opatrenia. 
Pedagogický zamestnanec môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do SMŠ. 
Podľa zákona č. 87/2009 Z. z. o ochrane nefajčiarov sa v priestoroch materskej školy a školského dvora zakazuje fajčiť, porušenie sa trestá podľa zákona. 
V starostlivosti o zdravie, hygienu a bezpečnosť detí, o ich ochranu pred sociálno-patologickými javmi, diskrimináciou alebo násilím sa zamestnankyne materskej školy riadia všeobecne záväznými právnymi predpismi, najmä §132 a 135 a §170 a 175 Zákonníka práce, zákonom Národnej rady SR č. 124/2006 Z. z. o bezpečnosti a ochrane zdravia pri práci, § 422 Občianskeho zákonníka, zákonom Národnej rady SR č. 576/2004 Z. z. o zdravotnej starostlivosti, Zákonom NR SR č.126/2006 Z. z. o verejnom zdravotníctve, pracovným poriadkom a internými pokynmi riaditeľky materskej školy. 
V prípade úrazu dieťaťa postupujú zamestnanci spojenej materskej školy nasledovne: 
Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Úraz a spôsob ošetrenia sa zaeviduje v evidencii školských úrazov. Tento záznam dá zákonnému zástupcovi na podpis. 
Ak dieťa utrpí úraz, ktorý si vyžaduje lekárske ošetrenie, službukonajúca učiteľka sa ihneď skontaktuje s rodičom, s ktorým sa dohodne na ďalšom postupe. Ak je rodič nezastihnuteľný, zavolá sa Rýchla zdravotnícka pomoc. Po návrate z ošetrenia zaznamená úraz do evidencie úrazov a znovu kontaktuje rodičov dieťaťa. Zabezpečí odovzdanie lekárskych záznamov o ošetrení úrazu rodičom dieťaťa. 
V prípade úrazu ohrozujúceho život dieťaťa učiteľka požiada o privolanie rýchlej zdravotníckej pomoci a súčasne rodičov dieťaťa ktorýmkoľvek zamestnancom materskej školy, súčasne poskytuje dieťaťu prvú pomoc. Ak dieťa potrebuje ošetrenie v nemocnici, učiteľka ho sprevádza až do príchodu rodičov. Taktiež je povinná úraz zaevidovať, lekársku správu odovzdať rodičom. 
Materská škola eviduje registrované a neregistrované školské úrazy. Evidencia obsahuje meno a priezvisko dieťaťa, ktoré utrpelo úraz, deň, hodinu, charakter úrazu, miesto, kde došlo k úrazu, stručný popis ako k úrazu došlo, svedkov úrazu, meno a priezvisko pedagogického zamestnanca, ktorý vykonával dozor v čase úrazu, dátum zapísania úrazu do evidencie, počet vymeškaných dní z dôvodu úrazu, zdravotnú poisťovňu dieťaťa, zariadenie, v ktorom bolo vykonané ošetrenie úrazu. Záznam spisuje pedagogický zamestnanec, ktorý vykonával v čase úrazu dozor nad dieťaťom, ak to nie je možné, záznam spíše triedny učiteľ dieťaťa alebo zamestnanec poverený riaditeľom. Záznam sa zaeviduje v deň úrazu. Ak dieťa chýba menej ako 4 dni ( 0 až 3), úraz je neregistrovaný školský úraz. Ak dieťa chýba v škole na základe stanoviska ošetrujúceho lekára viac ako 3 dni, úraz je registrovaný školský úraz. 
Škola spisuje záznam o registrovanom školskom úraze najneskôr do 4 dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával dozor nad dieťaťom v čase úrazu., ak to nie je možné záznam spíše triedny učiteľ najneskôr do 7.dní odo dňa vzniku úrazu. Záznam podpíše rodič dieťaťa, učiteľka, ktorá záznam spísala a riaditeľka školy. K spísaniu záznamu je pozvaný rodič dieťaťa. 
Riaditeľka alebo zástupkyňa školy je povinná úraz do 7.dní od jeho vzniku zaevidovať ho prostredníctvom webovej aplikácie podľa metodického usmernenia č. 4/2009-R z 11. februára 2009 k zavedeniu jednotného postupu škôl,  (MŠ SR) 1-01 sledujúcej štatistiku úrazovosti na školách. 
Záznam o registrovanom úraze dostanú: rodič dieťaťa, škola, technik BOZP, poisťovňa, v ktorej má škola vybavené úrazové poistenie detí. Vo veci finančného odškodnenia školského úrazu od poisťovne koná riaditeľka v spolupráci so zákonným zástupcom dieťaťa. 
V prípade dieťaťa so zlomeninou: 
- v súlade s § 145 zákona č. 245/2008 Z. z. práva ustanovené týmto zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelaní ustanovenou zákonom č. 365/2004 Z. z. o rovnakom zaobchádzaní. Výkon práv a povinností vyplývajúcich z tohto zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa. 
- nie je možné zmeniť a upraviť individuálne denný program triedy kvôli jednému dieťaťu s obmedzením vyvolaným zlomeninou, 
- v prípade dieťaťa so zlomeninou bude mať obmedzenú dochádzku do MŠ, nakoľko je nutné, aby bola vytvorená a dodržaná bezpečnosť všetkých detí v triede. 
Opatrenia proti šíreniu legálnych a nelegálnych drog: 
a) Zamestnanci MŠ vedú deti k zdravému životnému štýlu, rozlišovaniu zdravých a nezdravých návykov pre život a zdravie. 
b) Poskytujeme deťom dostatok podnetov a možnosti realizácie rôznych aktivít, čím ich vedie k plnohodnotnému životu bez drog. 
c) V prevencii využívame vhodnú literatúru a preventívne výukové programy, ktoré sú zakomponované v pláne práce školy. 
d) Primeranou formou informujeme deti o existencii legálnych a nelegálnych drog a ich mimoriadne negatívnych účinkoch na zdravie človeka. 
e) Zabezpečujeme v celom areáli prísny zákaz fajčenia . 
f) Uzamykaním budovy SMŠ, dbáme o to, aby sa do budovy nedostali nepovolané osoby, čím zabránime možnosti zlých vplyvov na deti 
g) Učiteľky sa vzdelávajú na seminároch a školeniach, študujú si potrebnú literatúru . 
h) Každý zamestnanec má povinnosť hlásiť riaditeľke MŠ podozrenie na šírenie legálnych alebo nelegálnych drog. 
i) Povinnosťou upratovačiek je denne skontrolovať školský dvor, zistiť, či sa v areáli nenachádzajú predmety nasvedčujúce šíreniu alebo užívaniu drog , upovedomiť o tom riaditeľku MŠ. 
j) Ak učiteľky zistia poškodenie na predmetoch, pomôckach alebo zariadení, ktorý môže ohroziť zdravie alebo bezpečnosť detí, zabezpečia jeho odstránenie osobne alebo to oznámia nepedagogickému zamestnancovi. Ten ho podľa svojich schopností odstráni, prípadne oznámi riaditeľke ako poruchu vyžadujúcu opravu odborníkom. 
V zmysle Dohovoru o právach dieťaťa sú učiteľky povinné zabezpečovať aktívnu ochranu detí pred sociálnopatologickými javmi, monitorovať zmeny v správaní detí a v prípade podozrenia na fyzické alebo psychické týranie či ohrozovanie mravného vývinu dieťaťa bezodkladne riešiť problém v spolupráci s riaditeľkou školy, prípadne so zariadením výchovného poradenstva a prevencie, kontaktovať príslušný odbor sociálnych vecí, pediatra a príslušné oddelenie policajného zboru. 
V prípade výskytu vši vlasovej postupujú zamestnanci materskej školy nasledovne: 
Ak zákonný zástupca dieťaťa zistí u svojho dieťaťa výskyt vši vlasovej, bezodkladne to nahlási triednej učiteľke a riaditeľke MŠ v záujme zamedzenia šírenia pedikulózy. Hromadný výskyt hlási riaditeľka na odbor epidemiológie RÚVZ. V prípade výskytu je nutné včasné začatie dezinsekčnej akcie, ktorú je nutné vykonať v celom kolektíve, aj u zdravých členov. Súčasne je nutné zahubiť vši, ktoré sa môžu vyskytovať na pokrývkach hlavy, hrebeňoch, kefách, bielizni, s ktorými prišla hlava zavšivenej osoby do styku. 
Opatrenia: 
U všetkých detí a pedagógov v triede a ich všetkých rodinných príslušníkov je nutné umyť vlasy šampónom proti všiam – podľa návodu na použitie. Osobnú a posteľnú bielizeň je nutné vyvariť, vyprať pri vysokých teplotách, dôkladne vysušiť, vyžehliť. Čiapky, šály a iný odev, ktorý nie je možné vyprať, je nutné vystaviť účinkom slnečného žiarenia, postriekať prípravkom PARANIT Repelent. Matrace, žinenky postriekať PARANIT repelentom, dôkladne vyvetrať, vystaviť účinkom slnečného žiarenia, nepoužívať 3-4 dni. Hrebene, kefy je potrebné ošetriť PARANIT Repelentom alebo namočiť do roztoku s obsahom chlóru. Každý musí používať vlastné predmety osobnej hygieny a zabrániť vzájomnému požičiavaniu. 
V materskej škole učiteľka pri rannom filtri preventívne kontroluje aj čistotu vlasov dieťaťa (najmä v období zvýšeného výskytu vší). V prípade pozitívneho nálezu učiteľka dieťa izoluje od ostatných do príchodu zákonného zástupcu dieťaťa. Zákonný zástupca dieťaťa je povinný zabezpečiť vyčistenie vlasovej časti dieťaťa od vší a zárodkov, čo dokladuje potvrdením od pediatra. Za dodržiavanie hygienických predpisov v priestoroch MŠ a ochrany zdravia detí zodpovedajú aj prevádzkoví pracovníci a to v rozsahu im určenej pracovnej náplne. 
V súvislosti s výskytom pandémie bude Školský poriadok dodatkovaný v súlade s Usmernením hlavného hygienika Slovenskej republiky k prevádzke zariadení starostlivosti o deti a v súlade s usmernením vydaným Ministerstvom školstva, vedy, výskumu a športu Slovenskej republiky. V dodatku budú upravované iba tie opatrenia, ktoré sú nad rámec bežného chodu materskej školy. 

6. PODMIENKY ZAOBCHÁDZANIA S MAJETKOM SPOJENEJ MATERSKEJ ŠKOLY 
1. Pri každom svojvoľnom poškodení alebo zničení majetku materskej školy sa bude požadovať úhrada od zákonného zástupcu dieťaťa, ktoré poškodenie spôsobilo. Vzťahuje sa to aj na splnomocnenú osobu, ktorá prichádza do materskej školy pre dieťa. 
2. Pokiaľ škoda vznikla nedostatočným dozorom učiteľky nad dieťaťom, náhrada škody sa od zákonných zástupcov dieťaťa nebude požadovať. 
3. Materská škola je napojená signalizačným zariadením na mestskú políciu. Vchody do materskej školy sú zaistené zámkami. Kľúč od budovy vlastní riaditeľka školy, zástupkyňa a upratovačky. Službukonajúca upratovačka ráno odomyká a večer budova zamyká . V priebehu prevádzky MŠ za uzamykanie budovy zodpovedá upratovačka a riaditeľom poverený prevádzkový pracovník. 
4. V pavilónoch materskej školy je bez sprievodu zamestnanca materskej školy akýkoľvek pohyb cudzej osoby zakázaný. 
5. Popoludní, po skončení prevádzky v triede je upratovačka povinná skontrolovať uzatvorenie okien. 
6. Po ukončení prevádzky materskej školy je učiteľka povinná odložiť didaktickú techniku na vopred určené, uzamykateľné miesto. 
7. Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle popisu práce. 
8. Osobné veci si zamestnanci materskej školy odkladajú na určené uzamykateľné miesto. 
9. Po ukončení prevádzky materskej školy všetky priestory skontroluje, uzamkne a zakóduje službukonajúca upratovačka.

7. SPÔSOB ZAZNAMENÁVANIA ZMIEN V ŠKOLSKOM PORIADKU

Školský poriadok je záväzný pre všetkých zamestnancov materskej školy, deti a ich zákonných zástupcov . 
Derogačná klauzula - zrušovacie ustanovenie: 
Vydaním nového Školského poriadku sa ruší predchádzajúci školský poriadok materskej školy. 
Školský poriadok materskej školy nadobúda účinnosť od 01.04.2026 
Školský poriadok vypracovala: Mgr. Miriam Mošaťová, riaditeľka 


8. ŠTANDARDY DODRŽIAVANIA ZÁKAZU SEGREGÁCIE VO VÝCHOVE A VZDELÁVANÍ

Článok 1 
Všeobecná časť 
Pri dodržiavaní zákazu segregácie vo výchove a vzdelávaní   v Spojenej materskej škole ,Benkova 17, 949 11 Nitra sa  postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR. Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa: 
Článok 2 
ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 
Článok 2 ods. 3: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 
Článok 29 ods. 1: Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere; 
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov; 
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram; 
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu; 
e) rozvíjaniu úcty k prírodnému prostrediu. 
Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní. 
Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov 
výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“ 
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok Spojenej materskej školy, Benkova 17, Nitra podľa školského zákona (Zákon č. 245/2008 Z. z., § 153 ods. 1): 
- výkon práv a povinností detí a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, 
- prevádzka a vnútorný režim školy, 
- podmienky na zaistenie bezpečnosti a ochrany zdravia detí a ich ochrany pred sociálnopatologickými javmi, diskrimináciou alebo násilím, 
- podmienky nakladania s majetkom, ktorý škola spravuje. 
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní. 
Článok 3 
Štandardy dodržiavania zákazu segregácie vo výchove a vzdelávaní 
Štandardy postojov a hodnôt 
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde MŠ do kontaktu s deťmi. 
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: 
- Zaobchádzať so všetkými ľuďmi bez rozdielu s rešpektom. 
- Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 
- Vyjadrovať druhým ľuďom uznanie ako rovnocenným ľudským bytostiam. 
- Rešpektovať ľudí rôzneho vierovyznania. 
- Rešpektovať ľudí, ktorí majú odlišné politické názory. 
- Prejavovať záujem spoznať presvedčenia, hodnoty, tradície a pohľady druhých ľudí na svet. 
- Dávať priestor druhým ľuďom na vyjadrenie sa. 
- Preukázať prebratie zodpovednosti za svoje skutky. 
- Ospravedlniť sa, pokiaľ niekomu ublížim. 
- Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 
Štandardy vyplývajúce z definície segregácie vo výchove a vzdelávaní: 
Spojená materská škola, Benkova 17, Nitra pri uplatňovaní Štandardov dodržiavania zákazu segregácie má vypracovaný Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR . 
a) Štandardy priestorovej desegregácie: 
- Do všetkých priestorov, určených pre deti materskej školy je umožnený rovný (nediskriminačný) prístup všetkým deťom. MŠ nemá priestory vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone. 
- Materská škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
- Materská škola má vytvorené triedy so zastúpením detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona. 
b) Štandardy organizačnej desegregácie: 
-Materská škola má nastavený denný režim tak, aby nedochádzalo k vylučovaniu a neprípustnému oddeľovaniu niektorej skupiny detí. 
- Všetky deti majú stanovené rovnaké vzdelávacie štandardy, na základe ktorých pedagogickí zamestnanci vytvárajú učebné osnovy školského vzdelávacieho programu a týždenné plány práce . Úpravy realizujeme len u detí, ktorým to určuje individuálny vzdelávací program, individuálny učebný plán alebo poskytnuté podporné opatrenia. 
- Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu. 
c) Štandardy sociálnej desegregácie: 
- Spojená materská škola využíva potrebné a dostupné inkluzívne podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v škole, ktorá prispieva k destigmatizácii a odstraňovaniu stereotypov a predsudkov. 
- Materská škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy, medzi deťmi ako aj rodičmi. 
- Materská škola prijíma, vzdeláva a vychováva všetky skupiny detí podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone. 
- V Materskej škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone. 
- Materská škola umožňuje všetkým deťom, aby sa pre napĺňanie a rozvoj svojho potenciálu zapájali do aktivít a súťaží organizovaných školou, mestom, alebo inými organizáciami a aktívne ich k tomu motivuje a podporuje. 
- Materská škola pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.




















Časť III.
Záverečné ustanovenia 
Školský poriadok materskej školy je spracovaný v súlade s/so: 
Zákon č. 71/1967 Zb. Správny poriadok 
Zákon č. 311/2001 Z. z. Zákonník práce 
Zákon č. 321/2025 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov 
Zákon č. 355/2007 Z. z. o ochrane verejného zdravia a o zmene a doplnení niektorých zákonov v znení neskorších predpisov 
Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov 
Vyhláška Ministerstva zdravotníctva Slovenskej republiky č. 75/2023 Z. z. podrobnostiach o požiadavkách na zariadenia pre deti a mládež 
Vyhláška Ministerstva zdravotníctva Slovenskej republiky č. 526/2007 Z. z., ktorou sa ustanovujú podrobnosti o požiadavkách na zotavovacie podujatia 
Vyhláška Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení vyhlášky Ministerstva školstva, vedy, výskumu a športu Slovenskej republiky č. 341/2023 Z. z. 
Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len „zákon o e-Governmente“) 
Aktuálna novela zákona o e-Governmente – účinná od 01.08.2019 
Vyhláška ÚPVII č. 85/2018 Z. z. ktorou sa ustanovujú podrobnosti o spôsobe vyhotovenia a náležitostiach listinného rovnopisu elektronického úradného dokumentu

Školský poriadok je otvorený dokument. Jednotlivé články možno dopĺňať alebo meniť v súvislosti od reálnych podmienok školy formou dodatkov.
Školský poriadok nadobúda platnosť 01.09.2025
Školský poriadok vypracovala riaditeľka MŠ: Mgr. Miriam Mošaťová

Derogačná klauzula- zrušovacie ustanovenie
Vydaním nového školského poriadku sa ruší predchádzajúci školský poriadok materskej školy. Školský poriadok prerokovali a schválili zamestnanci v pedagogickej rade dňa 28. 08.2025.
Reevidovaný Školský poriadok podľa aktuálnych legislatívnych zmien 01.04.2026
Reevidovaný Školský poriadok podľa aktuálnych legislatívnych zmien 28.08.2026

